Txaber Altube — Bizkaiko Bertsolari Txapelketa 2020-21\nTxaber Altube, Mikel Retolaza 8ko nagusia\nZuek biok aktoreak zarie. Txaber, hile amaierara heltzeko, gustuko ez dozuzan hainbat lan onartu behar izaten dozuz. Mikelek, ostera, gustuko dauazanak bakarrik onartzen dauz.\nTxaber Altube, Julen Ibarguengoitia 8ko txikia\nJulen eta Txaber bertsolariak zarie. Gaurko saioa hasteko dagoala atzeko ploterra jausi eta apurtu egin da. Talde antolatzaileko kide bat hurreratu eta brotxa bana emon deutsue aurtengo irudia arin baten pintetako.\n1. Ortuellara ere/heldu da bertsoa 2. Gorbeia aretoa/bertsozalez lepo\nPeru Vidal, Txaber Altube 10eko txikia\nBanketxe bateko langileak zarie. Azken gabetan eskale bat joan da kutxazainera lotara. Peru, gaur Txaberrek eskalearentzat manta bat ekarriko dabela esan deutsu.\nHipotesi zorotzat euki dabe askok, gaur dozu frogatzeko eguna.\nJone Uria, Txaber Altube 8ko nagusia\nJone eta Txaber. Donejakue bidea egiten zagozien ama-alabak zarie. Zu Jone alaba, eta zu Txaber ama. Aurton emakume erromesen kontrako erasoak areagotu dirala eta, zuk Jone ez dozu bidea egiten segidu gura; Txaberrek barriz, aurrera egin gura dau.\nTxaber Altube, Nerea Ibarzabal 8ko txikia\nTxaber eta Nerea. Adinean gora doazen lagun bi zarie. Alkarregaz joan ohi zarie oporretan Benidormera. Txaber, Nereak esan dautsu aurten leku lasaiago batera joan gura dauala. Zuk Benidormera joaten segidu gura dozu.\nTxaber Altube, Ander Elortegi 10eko txikia\nTxaber eta Ander bikotea zarie. Txaber, Anderrek lan egiten daben fabrika itxi egingo dabe. Gaur barriro topau dozu komunean, atea itxita, negarrez.\n1. Iñoz sentidu zara / zorigaiztokoa? 2. Zorionaren bila / bizi ete zara?\nTxaber Altube Bakarka, gaia emanda\nOndotik pasetan dan bakotxean txarto begiratzen dautsu. Ezin dozu gehiau.


Irekia Eusko Jaurlaritza - Gobierno Vasco :: Eusko Jaurlaritzak uko egin dio Euskal Autonomia Erkidegoan turismo ibilgailu gidaridunen (TIG) zerbitzua erregulatzen duen araudiaren lau artikulu indargabetzeari, lehiaren batzorde nazionalak hala eskatu badio ere (Gobernu Bilera 2020-02-25)\nEusko Jaurlaritzak uko egin dio Euskal…\nEusko Jaurlaritzak uko egin dio Euskal Autonomia Erkidegoan turismo ibilgailu gidaridunen (TIG) zerbitzua erregulatzen duen araudiaren lau artikulu indargabetzeari, lehiaren batzorde nazionalak hala eskatu badio ere (Gobernu Bilera 2020-02-25)\n<img src="https://www.irekia.euskadi.eus/uploads/cover_photos/60508/original/fotoconsejo.jpg" style="max-width:100%" alt="" />\nEusko Jaurlaritzak uste du dekretuan bildutako mugak beharrezkoak, proportzionatuak eta legitimoak direla, interes orokorreko taxi-zerbitzua mantentzea eta bi garraio-modalitateen arteko oreka bermatzea baitute helburu\nGobernu Kontseiluak gaur onartu du Merkatuen eta Lehiaren Batzorde Nazionalak Euskal Autonomia Erkidegoan turismo-ibilgailu gidaridunen (TIG) zerbitzua emateko baldintzak arautzen dituen dekretuaren 2., 3., 4. eta 5. artikuluak indargabetzeko egin dion errekerimenduari uko egitea. Errekerimendu hori euskal araudiaren lau artikuluen kontrako errekurtsoa aurkeztu aurreko urratsa da. Artikuluok honako alderdi hauek dituzte aztergai:\nZerbitzua hogeita hamar minutu lehenago kontratatu beharra.\nBezeroen bila zirkulatzeko, erabilgarri daudela erakutsita aparkatuta egoteko eta ibilgailuak kontratatu aurretik geolokalizatzeko debekua.\nEUSKAL DEKRETUA: BEHARREZKOA, PROPORTZIONATUA ETA LEGITIMOA\nEusko Jaurlaritzak Batzorde Nazionalari gogorarazi dio eskumen osoa duela ibilgailu gidaridunak alokatzeko baimenak emateko. Ildo horretan, abenduan onartutako araudia legitimoa, beharrezkoa eta proportzionatua da Euskal Autonomia Erkidegoan TIGen zerbitzuari ezartzen dizkion mugetan, bere helburua baita interes orokorreko zerbitzu publiko bat —taxi-zerbitzua— mantentzea eta hiri barruko bi garraio-zerbitzu moten arteko oreka gordetzea.\nHorregatik, Eusko Jaurlaritzak gogorarazi du TIGen zerbitzurako gutxieneko aurrekontratazio-aldia ezartzearen eta ekintza jakin batzuk debekatzearen helburua dela iruzurra saihestea eta taxi-zerbitzuaren iraunkortasuna eta egonkortasuna mantentzea, zerbitzu publiko beharrezkoa eta interes orokorrekoa da-eta. Gogorarazi du taxiei eta TIGei ezartzen zaizkien eskakizunak oso desberdinak direla. Esate baterako, taxiek oso erregulazio zorrotza bete behar dute: lizentziak, tarifa finkatuak eta kalitate-, segurtasun- eta irisgarritasun-maila jakinak. Bi garraio-zerbitzuak baldintza-berdintasunean lehiatuko balira, ez litzateke defendatuko taxiek ematen duten zerbitzuaren interes orokorra.\nEuskal dekretua Taxiaren eta TIGen Mahaiaren lankidetzaren emaitza da. Beste autonomia-erkidego batzuetan istiluak eta gatazkak izan badira ere, Euskal Autonomia Erkidegoan bi negozio-ereduek elkarrekin lan egin dute Euskal Autonomia Erkidegoan sektoreko jarduera modu ahalik eta eraginkor eta antolatuenean erregulatzen duen araua prestatzen.\nEgindako lana, bereziki azken urte eta erdian, zorroztasun eta gardentasun handieneko giroan garatu da, eta horri esker ezarri da administrazioak dekretu hori egiteko esparrua, betiere indarreko araudiaren eskakizun guztiak beteta eta gizartearen interes publikoa eta orokorra ziurtatuta.\nEusko Jaurlaritzak arduraz, zuhurtziaz eta zentzuz jokatzeko deia egin du koronabirusak sortutako egoeraren aurrean\nEnergiaren Euskal Erakundearen (EEE/EVE) eta Iberdrolaren artean sozietate bat sortzeko baimena eman da, sare adimendunak kudeatzeko (2011-07-19(e)ko Kointseiluan hartutako erabakia)\nJaurlaritzak Euskadiko aurrezki kutxa eta banku fundazioen lege proiektua onartu du\nGobernuak oniritzia eman dio kontratazio-konpromisoa duten prestakuntza-ekintzak diruz laguntzeko 2 milioi euroko aurrekontuari (Gobernu Bilera 2019-12-10)


Aurrekoa Urriak 15 Ostirala Hurrengoa\nUrriak 15 • 17:30 • Karlos Santamaria plaza Euskara +\nUrriak 15 • 17:00 • Bidebieta parkea (elizaren atzealdean) Euskara +\nUrriak 15 • 17:00 • Hiru Damatxo plaza Euskara +\nUrriak 15 • 17:00 / 18:00 • Katalunia plaza Euskara +\nZuloak, Zaskanduri Taldea\nUrriak 15 • 18:30 • Lugaritz K.E. (Antiguo-Ibaeta) Antzerkia eta Dantza\nEgilea: Zaskanduri Taldea\nZuzendaria: Ainhoa Mariezkurrena\nAktoreak: Aroa Peña, Maddi Ursua, Udane Idigoras, Elene Iñarra, Araitz Hernandez.\nHezkuntza sexuala zuloz beteta dago. Izaki sexuatuak gara, baina berandu konturatu gara, zulo bakarrari begira.\nKontzientziarik gabe, plazerik ez.\nInformazio gehiago: XXXII Muestra de Teatro Joven\n(Argazkia: Susana Martin Somoza)


lehen fruitu-baratzea r: 301651. . Elkar.eus\nJolasak » jokoak » familia jokuak » + 3 urte » kooperatiboak\nLehen fruitu-baratzea: Belea fruta-arbolara iristeko fruituak bildu behar dira! Txikiek taldean jolasten ikasi eta ongi pasatuko dute jolas kooperatibo dibertigarri honekin.\nFruituak gordetzeko saski bat\n4 sagar berde\n4 sagar gorri\n4 udare hori\n4 aran urdin\nKoloreak eta sinboloak dituen dado bat\nHaurrek zuhaitzetako fruituak biltzen ahalegindu behar dute belea fruitu-baratzera heldu baino lehen.\nJarri lau zuhaitzak mahaiaren erdian eta ipini fruituak dagokien zuhaitzaren gainean. Hartu bost bide-kartak, eta jarri zuhaitzen ondoan ilara bat osatuz, beheko irudian erakusten den bezala. Ipini belea bidearen lehenengo kartaren aurrean. Prest izan fruituak gordetzeko saskia eta dadoa.\nErlojuaren orratzen noranzkoan jokatuko duzue. Sagar bat jan duen azken pertsona hasiko da. Ados jartzea lortzen ez baduzue, jokalaririk gazteena hasiko da, dadoa botaz.\nZer ageri da dadoan?\n• Kolore gorria, horia, berdea edo urdina\nHartu dadoan ageri den koloreko fruitu bat bere zuhaitzetik eta sartu saskian. Zuhaitzean fruiturik gelditzen ez bada, ez egin ezer. Eman dadoa hurrengo jokalariari.\nHartu fruitu bat nahi duzun zuhaitzetik eta sartu saskian.\nAi! Belea fruitu-baratzera hurbiltzen ari da! Hartu belea eta mugitu bidearen hurrengo kartara.\nOrain hurrengo jokalariari dagokio dadoa botatzea.\nBelea fruitu-baratzera iritsi baino lehen fruitu guztiak biltzea lortzen baduzue,\njokalari guztiak izango zarete partidaren irabazleak, denak izan baitzarete bele tripontzia baino azkarragoak!\nAldiz, beleak bidearen azken karta igaro eta fruitu-baratzera iristea lortzen badu zuek oraindik fruitu guztiak bildu gabe dituzuela, denek galduko duzue lapur beltzaren aurkako partida.\nAdina: +2 urte.


Amets egin nahi dut • ZUZEU\nAmets egin nahi dut\nOrri zuri baten aurrean guztiok sentitu dugu izua. Hutsa betetzeke dagoenean, zer esan ez dakigula gabiltzanok hizki salda hau nola bihurtu entrenigarri baino, ez dugu buruan. Daitort, zaila zait beti asmatzea, izan ere, kazetari eta idazle finekin alderatuta, hanka sartu duen gazte baten burutazio hutsal eta zoroak nork irakurriko pentsatzeak izu eszenikoa eragiten dit. Ez naiz atzera kanonetik aterako, zer gerta ere.\nHemen nago. Espazio hutsa hizkiez betetzen dudalarik, zer esan ez dakidala. Trebeago banintz, hitz-jarioaz baliatuta istorio miresgarriak sortuko nituzke. Osterantzean, gai bati helduta hautsak harrotuko lituzkeen iritzi artikulu polemikoa izkiriatuko nuke, irakurleok horren gainean hausnar dezazuen. Euskara jatorrean, gainera. Amama pozik egoteko moduko artikulu bat izango litzateke, alajaina! Gurasoak nitaz harro egoteko lain, behintzat.\nDaitort, idazle frustratua naiz; olerkari, hain justu. Terapeutikoa zait lau ideia paper batean paratzea, barrenak hustuko ditudalakoan edo ekarpen interesgarria gerta daitekelakoan. Gero, irakurleok aukeratuko duzue ni irakurri ala baztertu; zuok baitzarete merkuatuaren esku ikustezinaren islada. Neronek gauza bat baino ez dizuet eskatzen: nahi baduzue ez nazazue irakurri, baina utzidazue idazten.\nIrudika dezagun etorkizuneko liburutegia...


Diagnostiko diferentziala – Gizapedia\nDiagnostiko diferentziala zenbait sindrome, nahasmen eta gaixotasunek sintoma berdin edo antzekoak dituztenean erabiltzen da. Kasu horietan, funtsezkoa da sindrome edo nahasmendu bakoitzari era esklusiboan eta diferentzialean dagozkion sintomak eta gaitz komorbidoak aurkitzea, beste sindrome edo nahasmenduak baztertzeko, ziurtasunezko diagnostikora heltze aldera.\nKomorbiditatea edo komorbilitatea gaitz nagusi batekin batera agertzen diren sintoma, nahasmendu, arazo eta beste gaixotasunen presentzia da. Sintoma, nahasmendu eta arazo horiek komorbidoak direla esaten da. Adibidez, droga kontsumoa…\nKostu diferentziala eta mozkin diferentziala bi erabakiek dakarten kostuen edo mozkinen arteko aldea edo diferentzia da, erabaki horien artean aukeratzeko erabiltzen dena. Bereziki, kostuen kontabilitatean baliatu beharreko kontzeptua…


Gazte lokalen araudiaren lanketa | EMUN\nGazte aisialdirako lokalen araudia sortzeko parte hartze prozesuak.\nGazteen aisialdirako txokoak arazo sozialen iturri direlako pertzepzioa dago hedatuta gure inguru hurbilean. Gazteen aisialdirako txokoek komunikabideetako agenda publikoan duten presentzia txoko horietako batzuen inguruan sortu izan diren arazoekin soilik daude lotuta ia beti. Arazo horien inguruko albisteak edo arazo horien kontrako ekimenak (ordenantzak, epaiketak, errepresioa…) izan ohi dira herritarrek handik eta hemendik jasotzen dituztenak.\nGazteen aisialdirako txokoek dituzten bestelako balioak ez dira nabarmentzen oro har herritarrenganako mezuetan, baina balio positiboak ere badituzte gazteen aisialdirako lokal edo txokoek, bai gazteentzako eta bai gizartearentzako oro har. Beraz, gazte txokoen inguruko fenomenoari aurre egin baino, alde batetik, gazteen beharrak eta eskubideak eta, bestetik, bizilagun, lokal jabe eta oro har herritarrek lasai bizitzeko eskubidea ezkonduko dituen oreka baten bila jo beharko genuke. Eta oreka horren inguruko adostasunerako oinarriak hauek izan beharko lirateke: txokoen gaiaren ertz guztien inguruko pedagogia egitea, alde guztien arteko elkar ezagutzea eta konfiantza giroa sustatzea, batzuen eta besteen beharrak eta arazoak ikus-sentitzea eta “denok irabazle” ikuspegia zabaltzea.\nEmunek zerbitzu eskaintza honen planteamenduan balio horiek guztiak jaso nahi ditu, ordenantza zirriborro bat sortu edo hobetzetik haragoko perspektibarekin: alde guztien parte hartzearekin, elkarrenganako ezagutza eta konfiantza handituz, bizikidetza neurrien inguruko adostasunaren bila goaz, alde guztien arteko bizikidetza eta interesak irabazten atera daitezen.


Mayk akordioarentzako «berme gehigarriak» eskatuko dizkio EBri | Mundua | Berria\n'Brexit'-a. Eztabaida Erresuma Batuan\nLehen ministroak gibelatu egin du Komunen Ganberak itunari buruz gaur egitekoa zuen bozketa. Irlandako mugari buruzko xehetasunak berriz negoziatu nahi ditu Mayk datozen egunetan\nBrexit-aren aldeko manifestari bat Joateak joatea esan nahi du idatzia duen afixari eusten, atzo, Erresuma Batuko Parlamentuaren parean. WILL OLIVER / EFE Tamaina handiagoan ikusi\nEspero bezala, Theresa Mayk oposizio osoa sutu zuen atzo. Erresuma Batuko lehen ministroak bazkalondoan berretsi zuen hedabideek ordu batzuk lehenago argitaratutakoa: Komunen Ganberak gaur ez duela bozketarik eginen EB Europako Batasunak eta Mayren gobernuak brexit-erako egin duten akordioari buruz. «Patetikoa», «koldarra», «joan zaitez», «dimisioa eman»... halako erreakzioak sortu zituen lehen ministroaren erabakiak. Mayk parlamentuan bertan aitortu zuen bozketa gibelatu zuela ordezkari gehienek «alde handiz» baztertuko luketelako akordioa, baina ez zen izan jarrera defentsibo soil bat bakarrik, eta erran zuen gainerako alternatibek ere ez dutela «gehiengoa» Westminsterren. Bozketa gibelatuta, bide orri are ziurgabeagoa ezarri du Mayk. Emanen duen lehenbiziko pausoa: EBri «premiazko elkarrizketak» eskatzea, Irlandako mugari buruz hitzartutakoarekin «berme gehigarriak» lortzeko, hori baita Westminsterren gehiengoa lortzeko duen traba nagusia.\nEBko 28 estatuetako agintari gorenak elkartzen dituen Europar Kontseiluak etzi eta etzidamu eginen du ohiko goi bilera, Bruselan. Donald Tusk kontseiluko presidenteak atzo arratsaldean adierazi zuen etzi mintzatuko direla auziari buruz, eta prest daudela eztabaidatzeko «nola erraztu Erresuma Batuaren [akordioaren] berrespena». Baina marra gorria argi ezarri zuen: «Ez dugu akordioa berriz negoziatuko».\nJoan den astean, bai lehen ministroak bai haren gobernuko kideek behin baino gehiagotan adierazi zuten gaur egitekoa zuten bozketa ez zutela gibelatuko, baita Bruselarekin joan den hilabetean lortu zuten akordioa behin betikoa zela ere. Oposizioko lider nagusiak, Jeremy Corbyn Alderdi Laboristako buruak, Mayri galdetu zion zerk justifikatzen duen halako iritzi aldaketa, kontuan hartuta EBko ordezkariek jada adierazia zutela ez zutela ituna berriz negoziatuko.\nMayk erran zuen joan den asteburuan «EBko hainbat liderrekin» mintzatu dela auzi horri buruz, eta haiekin eztabaidatuko dituela Erresuma Batuko Parlamentuak adierazi dituen «kezka argiak».\nDatarik ez bozketarako\nIrlandako mugarekin backstop erran dioten protokolo berezia hitzartua dute EBk eta Erresuma Batuak. Horren arabera, brexit-aren ondoko trantsizio epea —2021era arte— etorkizuneko harremanerako akordiorik gabe bukatuko balute ere, Irlandan ez litzateke muga gogorrik ezarriko. Mayren kudeaketarekin gustura ez dauden alderdikide kontserbadoreentzat Ipar Irlanda Erresuma Batutik bereiziko luke horrek, eta zer erranik ez Mayren gobernuaren bazkide den Irlandako DUP Alderdi Demokratiko Unionistarentzat. Arlene Foster DUPeko burua inoiz baino argiago mintzatu zen atzo, Twitter bidez: «Backstop-a kendu egin behar da».\nNahitaezkoa da Erresuma Batuko Parlamentuak akordioaren inguruan bozkatzea, baina Mayk atzo ez zuen bertze datarik zehaztu nahi izan. Heldu den urtarrilaren 21a da horretarako gehienezko epea. Martxoaren 29an, berriz, Erresuma Batuak EB utziko du.


Nafarroa Baik PSNri esan dio bere hitza bete eta Gobernua Sanferminetako Museoaren proiektua gelditzera behartu dezala Nafarroa 2010\nPatxi Telletxea Nafarroa Baiko kultura arloko bozeramaileak PSNri gaur eguerdian eskatu dio bere eskaerak egi bihur ditzala eta Nafarroa Planeko zenbait egitasmoa geldi ditzala, hala nola, Sanferminetako Museoa. Era horretara, horko dirua erabili ahal izango da premia gehien dituztenei laguntzeko: langabezian eta prestazio gabe gelditu diren pertsonak, hipotekak ordaindu ezinda dauden familiak…\nTelletxeak gogoratu duenez, “Nafarroa Bai izan zen Sanferminetako Museoa gelditzeko eskatu zuen lehen indar politikoa, eta ekimen horrekin bat egin dute gerora beste batzuk, eta horrek poztu egiten gaitu. Hala ere, hitzetatik ekintzetara jauzi egiteko unea iritsi dela deritzogu, eta PSNk, Nafarroako Gobernuan UPNren laguntzaile eta babeslea den neurrian, bere hitzekin kontsekuentea izan behar da eta Sanferminetako Museoa lehenbabilehen geratzea exijitu behar du. Era berean, nafarrentzat beharrezkoak ez diren egitasmoak geratzea exijitu behar du, are gehiago, kontuan izaten badugu oso krisi ekonomiko latza bizi dugula eta 47.770 pertsona langabezian daudela”.\nNafarroako Baiko bozeramaleak kritikatu du "Nafarroako Gobernuak, PSNren isiltasunarekin eta laguntzarekin, urtetan zehar oparotasunean eta gehiegizko xahuketan aritu da, eta orain egoerak txarrera egin duenean, nafar guztiok ordaindu behar ditugu gehiegikeriak". Telletxeak gogorarazi du "Xabierko Auditorioa bezalako proiektuek diru publikoetatik milioitako kostua izan dute, eta gaur, edukiz hutsik daude, behar ez zen azpiegitura bat dela agerian utzi duena".\nAzkenik, Patxi Telletxeak gogorarazi du krisi garaietan kulturan eta aisian inbertitu daitekeela, baina arduraz eta neurrian egin behar dela. "Gure apustua ez da UPNk bezala edukiontzi handiak egitea, azpiegitura lan handiak, baizik eta programazioan, kulturaren formakuntzan inbertitzea baizik, eta ildo horretan, astakeria iruditzen zaigu Sanferminetako museoa eraikitzeko nahiari eustea".


Trafiko istripuetan hil direnen kopurua jaitsi da Euskadin\n2011an 60 pertsona izan ziren trafiko istripu baten ondorioz momentuan edota lehen 24 orduak igaro baino lehen hil zirenak.\n2011an 8.376 auto istripu gertatu ziren Euskal Autonomi Erkidegoan, 2.502 biktima eraginez. Datu horiek, 2010ekoekin alderatuz, % 1,5eko jaitsiera isladatzen dute istripu kopuruan, eta % 11,5eko jaitsiera inplikatutako pertsona kopuruan.\nHildakoei dagokienez, 2011an 60 pertsona izan ziren trafiko istripu baten ondorioz momentuan edota lehen 24 orduak igaro baino lehen zendu zirenak. 2010ean, berriz, hidakoak eragin zituzten istripu kopuru berdina izan zen, baina urte horretan 7 pertsona gehiagok galdu zuten bizia.\nDatu hauek Amparo Lopez Eusko Jaurlaritzako Trafiko zuzendariak aurkeztu ditu, Suediako Enbaxadak bideko segurtasunaren inguruan antolatutako jardunaldi batean.\nHildakoak eragiten dituzten istripuei dagokienez, Euskadin azken hamarkadan gertatutako % 42,5aren jaitsiera jarri du adibide gisa Lopezek. Datu horiek Euskadik eginiko Estrategia Planean aurreikusitako emaitzak hobetzen dituztela gaineratu du.\nEuskadiko istripuen ezaugarriak aztertu ondoren, Lopezek azaldu du oso zaila izango dela datu hauek etorkizunean mantentzea, zenbatekoak oso baxuak direlako.\nInformazio gehiago:Eitb: Trafiko istripuetan hil direnen kopurua jaitsi da Euskadin


"Hamar urte geroago, bi gauzak batera lortu ditugu: talde bat goiko mailan egotea, eta bigarren taldea uretan egotea" - Urola Kostako Hitza : Urola Kostako Hitza\n"Hamar urte geroago, bi gauzak batera lortu ditugu: talde bat goiko mailan egotea, eta bigarren taldea uretan egotea"\nZarautz Arraun Elkarteak gaur eguerdian aurkeztu ditu aurtengo traineruak Lege Zaharren enparantzan. Gari Uranga ZAEko lehen taldeko entrenatzaileak, Xabier Txurruka alkateak eta Jon Artola ZAEko lehendakariak hartu dute hitza, hurrenez hurren, ekitaldian.\nZAEk pauso bikoitza eman duela uste du Jon Artola lehendakariak, gorengo mailara iritsi direlako batetik–Eusko Label ligara–, eta bestetik, atzetik bultzaka bigarren taldea datorrelako. “Hamar urte geroago, bi gauzak batera lortu ditugu: talde bat goiko mailan egotea, eta bigarren taldea uretan egotea. Poza izugarria ematen du horrek. Lehendik ilusioa bazegoen, oraindik gehiago dugu orain”. Arantzatxoa ere badute, ordea. “Falta zaiguna da nesken taldea osatzea. Saiatu gara baina aurten ezin izan dugu lortu. Berriz saiatuko gara, eta espero dugu lortzea. Orduan bai, osatuta egongo gara”.\nHitz horiek hainbat herritarren aurrean egin ditu Artolak, gaur eguerdian Lege Zaharren enparantzan, hortxe aurkeztu dituelako arraun klubak aurtengo bi Enbatak. Unea aprobetxatu du zaleak bazkide egitera animatzeko, eta jakinarazteko laster lokala zabalduko dutela San Frantzisko kaleko zortzigarrenean, Bar Manuela parean, eta nahi dituenak han izango dituela salgai elkarteko kamiseta, maskara, zapi eta bestelakoak. “Elkartearentzat laguntza izugarria izango da handik hartzen duzuen guztia”.\nJon Artola ZAEko lehendakaria hitz batzuk egiten\nGari Uranga ZAEko lehen taldeko entrenatzaileak azpimarratu du “kristoren ilusioarekin” daudela hastear den denboraldiaren aurrean, batik bat, bigarren taldea atera delako aurten. “Jende oso gaztearekin hasi gara, sekulako ilusioa eragiten du horrek, eta ziur nago kristoren denboraldia egingo dutela. Ea gozatzen duten, hori baita garrantzitsuena”. Urangak onartu du negua gogor samarra joan dela talde guztientzat, ez bakarrik zarauztarrentzat, baina itzulera “uste baino hobea” izan dela ere iritzi dio. “Lesio askorik ere ez dugu izan, eta ilusio handiarekin gaude”.\nXabier Txurruka alkateak urtebete egin du atzera mikrofonoa eskuetan hartutakoan: “Gogoan dut nola duela urtebete hementxe bertan elkartu ginen ospakizun handi bat egiteko, lehen mailako talde goren bat edukitzea lortu genuen horrenbeste urte eta gero, eta ez dugu erraz ahaztuko plaza honetan bizi izan genuena iaz, eta espero dut aurten ere horrelako ospakizunetarako beta izatea. Gazte mordoa ikusten dut, eta behar duten guztiarekin, aurten helburu guztiak betetzeko. Gazteak dira, eta dute gogoa, ilusioa, eta gazteen indarra. Eta horrekin mugituko da aurten Enbata, ez dut zalantzarik egiten, besteen pare seguru, eta batzuetan, baita gorago ere”.


Garaipena lortu du Anaitasuna Kakute xake taldeak, Grosen - - Maxixatzen.eus\nGaraipena lortu du Anaitasuna Kakute xake taldeak, Grosen\nAnaitasuna Kakute Xake Taldea 2020-01-19 12:59\nIon Kuende, partidan zehar. (Argazkiak: Anaitasuna Kakute)\nAzkoitiarrek garaipena eskuratu zuten Donostiako Gros auzoan jokatutako bigarren jardunaldiko partidan.\nAnaitasuna Kakute xake taldeko kideek garaipena lortu zuten atzo, zapatua, Donostiako Gros auzoan. Gipuzkoako Kutxa Ligako bigarren jardunaldiko partida zuten xakelari azkoitiarrek, eta Xabi Ruizek berdindu egin zuen lehen partida Gros taldeko Torresen aurka. Anibal Fernandezek, bestalde, galdu egin zuen Hernandezen aurka.\nIon Kuendek eta Hector Sanchezek eskuratutako garaipenei esker 2,5 puntu batu zituen Anaitasunak. Garaipena eskuratu eta sailkapeneko bederatzigarren postura dira azkoitiarrak hiru punturekin. Datorren asteburuan Leizako Agustinen aurka jokatuko dute azkoitiarrek.\nOhiko eta ez-ohiko batzarrak\nOtsailaren 20an 18:00etan egingo du Anaitasuna Kakute xake taldeak ohiko batzarra. 18:30ean, berriz, ez-ohiko batzarra egingo du zuzendaritza batzordea osatzeko hauteskundeak egiteko. Xake taldeak dei egin die bazkide guztiei hauteskundeetan parte hartzeko. Halaber, klubak jakinarazi du otsailaren 16an jokatuko dutela gazteentzako promozio txapelketa, 10:00etan


Txina Gear Motor Test-bankua, Servo Balbula Proba-Bankua, Proportziozko Balbula Test-Bankuaren Fabrikatzailea\ndeskribapena:Gear Motor Test bankua,Zerbitzatzeko balbula probatzeko bankua,Balbula proportzionala probatzeko bankua,Super Torque Motor Test Bench,,\n HomeProduktuakBeste produktu batzukProba-bankua\nProba-bankua (Total 12 Products)\nProba-bankua produktuen kategoriak, Txinatik Gear Motor Test bankua , Zerbitzatzeko balbula probatzeko bankua hornitzaile / fabrikako fabrikatzaile espezializatuak gara , Balbula proportzionala probatzeko bankua I + G produktuen kalitate handiko produktuak eta fabrikazioa, salmenta osteko zerbitzu ezin hobea eta laguntza teknikoa ditugu. Aurreratu zure lankidetza!\nKalitate handiko ponpa hidraulikoko proba bankua\nKalitate handiko balbula hidraulikoen proba bankua\nZilindro hidrauliko egonkorreko proba bankua\nBalbula hidraulikoen proba banku praktikoa\nMotor hidrauliko egonkorra probatzeko gailua\nPonpa hidraulikoen proba banku eraginkorra\nKalitate handiko zilindro hidraulikoko proba bankua\nPonpa hidraulikoko proben bankua\nMotor hidraulikoa probatzeko gailua\nMotor hidraulikoko proben bankua\nBalbula hidraulikoen proba bankua\nZilindro hidraulikoko proba bankua\nSaiakuntzako stand-aren potentzia berreskuratzeko teknologiak energia kontsumoa% 50 baino gehiago murriztu dezake. Edukiontziaren egitura eta kargatzeko zirkuitu independentea proben eraginkortasuna hobetzeko erabiltzen dira. Maiztasun bihurketa...\nProba-banku eraginkorra eta egonkorra maiztasun bihurketa teknologia, etengabeko fluxua doitzea, kontrol industriako ordenagailua eta PLC kontrol zentralizatua, nikela eskuratzeko modulua eta LabVIEW softwarearen programazio bisuala hartzen ditu....\nProba-banku egonkorrak maiztasun bihurketa teknologia hartzen du. Kontrol elektrikoak ordenagailu industriala eta PLCa erabiltzen ditu. Proba sistemak sentsore eta instrumentu bereziak hartzen ditu. Neurtutako balioa forma digital eta analogikoan...\nProba banku egonkorrak maiztasun bihurketa teknologia, etengabeko fluxuaren doikuntza, kontrol industriako ordenagailua eta PLC kontrol zentralizatua, nikela eskuratzeko modulua eta LabVIEW softwarearen programazio bisuala hartzen ditu. Sentsore eta...\nEraginkortasun handiko proba bankuak maiztasun bihurketa teknologia hartzen du. Kontrol elektrikoak ordenagailu industriala eta PLC kontrola hartzen ditu. Proba sistemak hainbat sentsore eta tresna profesional hartzen ditu neurtutako objektuaren...\nSegurtasun probako bankuak edukiontzi egitura eta karga zirkuitu independente bat erabiltzen ditu, eta horrek probaren eraginkortasuna hobetzen du. Maiztasun bihurketa teknologia erabiliz, fluxu doikuntza etengabea lortzeko. Ordenagailu industriala,...\nEntsegu-probak automatikoki gordetzen eta modu selektiboan inprimatzen ditu probako datuak eta kurbak, maiztasun bihurketa teknologia erabiltzen du, kontrol elektrikoak ordenagailu industrialak eta PLCak erabiltzen ditu eta proba sistemak sentsore...\nEntsegu-ontziak edukiontzien egitura eta karga zirkuitu independentea hartzen ditu, eta horrek probaren eraginkortasuna hobetzen du. Maiztasun bihurketa teknologia erabiliz, fluxuaren doikuntza etengabea gauzatzeko, ordenagailu industriala, PLC...\nEntsegu-maiztasunak maiztasun bihurketa teknologia erabiltzen du, kontrol elektrikoak ordenagailu industriala eta PLC kontrola hartzen ditu eta proba sistemak hainbat sentsore eta tresna profesional erabiltzen ditu neurtutako pantaila digitala eta...\nAzterketa-oheak maiztasun bihurketa teknologia, etengabeko fluxuaren doikuntza, ordenagailu industriala eta PLC kontrol zentralizatua, Ni eskuratzeko modulua eta LabVIEW softwarearen programazio bisuala hartzen ditu. Sentsore eta tresna...\nMaiztasun bihurketa teknologia probako ohean erabiltzen da, ordenagailu industriala eta PLC erabiltzen dira kontrol elektrikorako, eta sentsore eta instrumentu bereziak erabiltzen dira test sisteman, neurtuta digitala eta analogikoa bistaratzeko....\nTxina Proba-bankua Hornitzaileak\nProba-banku egonkorrak maiztasun bihurketa teknologia hartzen du. Kontrol elektrikoak ordenagailu industriala eta PLCa erabiltzen ditu. Proba-sistemak sentsore eta instrumentu bereziak hartzen ditu. Neurri horren balioa forma digital eta analogikoan bistaratzeko. Goiko informazioa bildu eta prozesatu, datuak gordetzea eta inprimatzea lortzeko.\nAzterketa-oheak erabiltzaileari irtenbide mekanatroniko segurua, eraginkorra eta adimenduna eskaintzen dio, eskakizun funtzional zehatzak betetzen dituena.\nBarne-ihesak linean hautematea. Proba-eremua: 0,05ml ~ 1L\nBiltegiratze automatikoa eta proben datu eta kurbak hautatzeko inprimaketa selektiboa\nFluxu doikuntzaren doikuntza: maiztasun aldakorreko motorra\nSaiakuntza zilindroaren erretrakzioa eta olioa drainatzea\nGear Motor Test bankua\nZerbitzatzeko balbula probatzeko bankua\nBalbula proportzionala probatzeko bankua\nGear Motor Test-bankua


Aitor Elortza: "Osasungintza mundurako ingeniaritza logistikoa gara" - Oñati - Goiena.eus\nAitor Elortza: "Osasungintza mundurako ingeniaritza logistikoa gara"\nMireia Bikuña 2017-07-21 08:30\nHealth Operations Management Engineers enpresak irabazi du 27. Toribio Etxebarria sarietako bat. Enpresa horretako kidea da Aitor Elortza arrasatearra, Miguel Mediavillarekin eta Xabier Zubizarretarekin batera.\nZorionak sariarengatik! Zer saritzen dute Toribio Etxebarria sariek?\nEkintzaile berrien lana aitortzeko eta ekintzailetza berritzailea eta enpresa-proiektu berrien sorrera bultzatzeko sariak dira. Egun, Euskal Autonomia Erkidegoko ideia eta proiektu ekintzaileen sariketa nabarmenena bihurtu da. Aurten, 31 proiektu aurkeztu dira lehiaketara.\nEta zein izan da zuek aurkeztu duzuena eta aipamena merezi izan duena?\nOsasun mundura bideratuta dagoen ingeniaritza logistikoa gara. Gure zerbitzua da irtenbide logistiko integratuak eskaintzea. Hau da, ospitale batek dituen zerbitzu guztiak modelo integral baten sartu ditugu. Eta orain, software berria garatzen dihardugu. Hain zuzen ere, hori da saritu digutena.\nEz dago halako zerbitzua ematen duen beste enpresarik?\nBai, badaude. Besteekiko dugun ezberdintasuna software hori berori da. Hain justu ere, hori da eskaintzen dugun berritasuna.Enpresak duen problematika identifikatu, eta diseinua egiten dugu. Ostean, problematika hori gure diseinu logistikora egokitzen dugu, eta, azkenik, martxan ipintzen dugu. Eta, hori egiteko, gure software propioa erabiltzen dugu.\nZuen softwareak ospitale bateko zerbitzu osoa kudeatuko luke?\nBai. Ospitale baten, karga logistikoa duten lau atal nagusi daude: biltegi orokorra, farmazia, zerbitzu klinikoetako biltegia eta gaixoei botikak ematea. Gure softwareak hori guztiori kudeatuko luke. Materiala hornitzailetik irteten den momentutik, gaixoarengana heltzen den arte. Gure asmoa da proiektu honekin kudeaketa eta komunikazio bideak erraztea.\nSaria irabazi izanak zabalkundea emango dio zuen proiektuari?\nSariak laguntza emango digu proiektua garatzen joateko. Enpresa moduan bi muga ditugu: baliabide gutxi daukagula eta ez garela ezagunak. Hortaz, bide horretan egin beharko dugu lan. 2016ko azaroan hasi ginen, eta poliki-poliki egingo dugu bidea. Dagoeneko jaso ditugu eskaera batzuk eta hor dihardugu lanean.


Ysmael Álvarez | Laguntza Bidezko Ugalketa Quirón\nYsmael Álvarez Doktorea\nBehealdeko traktu genitaleko lesioen eta titi-patologiaren saileko burua\nMedikuntzan lizentziatua, Santo Domingoko Unibertsitate Autonomoan (UASD) 1992an.\nGinekologian eta obstetrizian espezializatua, Mexikoko Unibertsitate Nazional Autonomoan (UNAM) 1996an.\nMexikoko Ginekologia eta Obstetrizia Kontseiluaren espezialista-agiria, 1998an.\nUgalketarako Medikuntzako Mexikoko Elkarteko kidea, 1998. urtetik.\nGinekologia eta Obstetriziako Amerikako Elkargoko kidea, júnior fellows, 1997. urtetik.\nMexikoko eta Dominikar Errepublikako ginekologia eta obstetriziako elkarteetako kide numerarioa.\nKlimaterioa aztertzeko Mexikoko elkarteko kidea (AMEC) 1998. urtetik.\nBehealdeko traktu genitaleko lesioetarako Santo Domingoko elkarteko kide fundatzailea.\nEskarmentu handia ikerketaren alorrean:\nEspezialitatean graduatzeko tesia: Ugalketaren arriskuak eta arazoak, 35 urtetik gorako emakumeengan.\nPonentziak Mexikoko eta Dominikar Errepublikako kongresuetan.\nBehealdeko traktu genitaleko lesioei buruzko ikastaro eta mintegietako praktiketan irakasle, Dominikar Errepublikan.


Ezker Iraultzailea - Kalean da Euskal Herria Sozialistaren 77. alea! Harpidetu zaitez!\nKalean da Euskal Herria Sozialistaren 77. alea! Harpidetu zaitez!\nAlternatiba iraultzailea eraikitzeko, batu zaitez Ezker iraultzailera!\nSistema kapitalistak gizateria irtenbiderik gabeko kale itxi batera darama. Gerra inperialistak eta eragiten dituzten sarraski eta heriotzak, Europara iritsi nahi duten milioika errefuxiaturen aurkako jazarpena kontzentrazio esparruetan pilatuz, ingurumenaren suntsiketa, herrialdez herrialde gehiengo zabalak jasaten duen miseria eta gosea… Planeta osoan zabaltzen ari da basakeria. Eta hori guztia gertatzen da, hain zuzen ere, gizateriarentzat bizitza duina bermatzea erabat posible denean, dauden aberastasun, teknologia eta baliabideak erabiliz.\nErrealitate honen aurrean, kapitalismoaren logikara makurtzen diren gobernuek, izan eskuinekoak edo izan “sozialdemokratak”, murrizketa sozialen politika basatiak inposatzen dituzte, langabezia kronikoa, prekarietatea eta aurrekaririk ez duen desberdintasun soziala ezarriz. Sistema kapitalistak ez du sufrimendua ez den bestelako alternatibarik eskaintzen.\nBurgesiaren bozeramaileak eskura dituzten baliabide guztiekin saiatu dira marxismo iraultzailearen ideiak behin eta berriz lurperatzen, baina, hain zuzen ere, ideia horiek bakarrik erakutsi dute hondamendi hori azaltzeko eta langile klasearentzat eta gazteriarentzat alternatiba planteatzeko gaitasuna.\nEtengabe esaten zaigu toki guztietatik ez dela posible beste sistema bat eta ez dagoela indarrik gauzak aldatzeko. Horren aurrean, munduko zapalduak altxamendu, greba eta iraultzak egiten ari dira mundu zabalean gaur egun: Latinoamerikatik hasita, Hong Kong, arabiar herrialdeak edota Estatu Batuetan. Krisi kapitalistaren esperientziak aurrerakada ikaragarria eragin du kontzientzian eta amesgaizto honekin amaitzeko borrokarako indarra zabaldu du.\nEgoera eraldatzeko, ezinbestekoa da arazoaren sustraira jotzea: sistema kapitalista da jasaten dugun zapalkuntza eta miseria eragiten duena. Gizartearen eraldaketa sozialistaren alde borrokatu behar dugu, kapitalista handiak desjabetzeko, bankuak eta ekonomiaren palanka nagusiak nazionalizatzeko langileen kontrolpe demokratikoan; sortzen dugun aberastasun ikaragarri hori gehiengoaren eskura ezartzeko eta ez gure kontura urrezko egiten diren enpresari eta bankarientzako. Langile klaseak eta gazteriak indar izugarria dugu eta gure baimenik gabe ez da ezer mugitzen gizartean. Baina indar horrek antolakuntza eta programa iraultzailea behar ditu.\nEzker Iraultzailetik hamarkada bat baino gehiago daramagu marxismoaren ideiak tinko defendatuz gure aldizkarian – Euskal Herria Sozialista-, baita ere gure programa praktikara eramaten langile klasearen eta gazteriaren artean eta alternatiba iraultzailea eraikitzen. Ale honetan aldizkariaren formatu berria aurkeztu dugu eta webgunea ere berritu dugu. Guretzat aurrerapauso garrantzitsua da. Harro gaude, ideia horiek hamarkada honetan jaso duten babesa adierazten baitute eta hori zabaltzen jarraitzeko asmo tinkoa eta ilusioa dugu.


Aldundiak enplegu publikoaren eskaintzako 128 plazaren deialdia egin du Gizarte Urgazpenerako Foru Erakundean - Área de prensa - Bizkaia.eus\nAldundiak enplegu publikoaren eskaintzako 128 plazaren deialdia egin du Gizarte Urgazpenerako Foru Erakundean\n2019(e)ko urtarrilaren 12(a) 10:00\nEstatuko Aldizkari Ofizialean argitaratu dira osasun laguntzaileen 126 plaza eta goi-mailako teknikariaren 2 plaza (laguntza-zentroko zuzendaria) betetzeko deialdiaren oinarri orokorrak eta bereziak. Eskabideak aurkezteko epea irekita dago, urtarrilaren 28ra arte.\nBizkaiko Foru Aldundiak hautaketa-prozesua hasi du, Gizarte Urgazpenerako Foru Erakundean (GUFE) 2016. eta 2017. urteetako enplegu publikoaren eskaintzako 128 plaza betetzeko. Plaza horiek honela daude banatuta: osasun laguntzaileen 126 plaza, eta goi-mailako teknikariaren (laguntza-zentroko zuzendaria) 2 plaza. Horietatik, plaza guztien % 7 izango dira % 33ko edo hortik gorako desgaitasuna duten pertsonentzat.\nEstatuko Aldizkari Ofizialean argitaratutako oinarri berezietan jasotzen denez, osasun laguntzaileen 126 plazetatik, 78 eskaintza librekoak dira, eta 5 barne-sustapenekoak. Honela banatuta daude: txanda askean, 20 plaza; desgaitasuna dutenentzako txandan, 5 plaza; barne-sustapeneko txandan, 38, eta desgaitasunen bat dutenentzako barne-sustapeneko txandan, 5.\nDeialdiaren laburpena urtarrilaren 8ko (asteartea) Estatuko Aldizkari Ofizialean argitaratu da. Eskabideak aurkezteko epea urtarrilaren 28an amaituko da.\nDeialdi horri buruzko informazio guztia Gizarte Urgazpenerako Foru Erakundearen web-orrian jarriko da, baita eskabideak telematikoki aurkezteko aplikazio informatikoa ere.\nGizarte Urgazpenerako Foru Erakundearen web-orria: www.ifas.bizkaia.eus\nInformazio orokorrerako telefonoa: 94 403 73 30


Brexit - Europako Batzordeak 18 hilabete ematen dizkie merkatuko partaideei Erresuma Batuko konpentsazio operazioekiko esposizioa murrizteko - EU Reporter\nEuropako Batzordeak gaur (irailak 21) denbora mugatuko erabakia hartu du finantza merkatuko partaideei 18 hilabeteko epea emateko Erresuma Batuko kontrapartide zentralekin (CCP) duten esposizioa murrizteko. Epea EBk "konpentsazio" negozioa Londresetik eta eurogunera eramateko asmoa duen seinale argiena da.\nMugimendua kolpe gisa etorriko da Londresen, gaur egungo munduko liderra baita hainbat mila milioi euroko negozioa garbitzean. London Clearing House-k (LCH) eguneko ia bilioi bat euroko kontratuak garbitzen ditu egunean, eta merkatu globalaren hiru laurdenak hartzen ditu. Konpentsazioak erosle eta saltzaileen arteko bitartekaritza modu bat eskaintzen du, konpentsazio negozio handiagoa izanda transakzioen kostuak murrizten direla uste da. Frankfurteko Europako Banku Zentrala euro merkataritza guztiak eurogunearen barruan egiten zirela azpimarratzen saiatu zenean, Europako Osasun Justizia Auzitegian zalantzan jarri zuen George Osborne, orduan Erresuma Batuko Ogasuneko kantzilerra.\nIraganean Londresko Burtsak ohartarazi zuen negozio hau beste leku batera aldatuko balitz 83,000 lanpostu gal daitezkeela. Beste arlo batzuetara isurketak ere egongo lirateke, hala nola arriskuen kudeaketa eta betetzea.\nPertsonentzako lan egiten duen ekonomia Valdis Dombrovskis presidenteorde exekutiboa (irudian) esan zuen: "Konpentsazio-etxeek edo CCPek zeregin sistemikoa betetzen dute gure finantza-sisteman. Erabaki hau hartzen ari gara gure finantza egonkortasuna babesteko, hori baita gure lehentasun nagusietako bat. Denboraz mugatutako erabaki honek oso arrazoibide praktikoa du, EBko merkatuko partaideei Erresuma Batuan oinarritutako CCPekiko gehiegizko esposizioak murrizteko behar duten denbora ematen baitie, eta EBko CCPek konpentsazio gaitasuna eraikitzeko denbora. Esposizioak orekatuagoak izango dira ondorioz. Finantza egonkortasun kontua da ".\nCCP arrisku sistemikoa murrizten duen eta finantza egonkortasuna hobetzen duen entitatea da deribatuen kontratuan bi kontrapartiden artean kokatuta (hau da, saltzailearekiko eroslea eta arriskua eroslearekiko). KZPren helburu nagusia kontrapartidetako batek akordioa lehenetsiz gero sor litekeen arriskua kudeatzea da. Konpentsazio zentrala funtsezkoa da finantza egonkortasuna lortzeko, finantza enpresen kreditu arriskua arinduz, finantza sektoreko kutsadura arriskuak murriztuz eta merkatuaren gardentasuna handituz.\nEBko finantza-sistemak Erresuma Batuko CCPek eskaintzen dituzten zerbitzuekiko konfiantza handia izateak finantza egonkortasunarekin lotutako gai garrantzitsuak planteatzen ditu eta EBk azpiegitura horiekiko esposizioak murriztea eskatzen du. Horrenbestez, industria biziki bultzatzen da Batasunerako sistematikoki garrantzitsuak diren Erresuma Batuko CCPekiko konfiantza murriztuko duten estrategiak garatzen elkarrekin lan egitera. 1eko urtarrilaren 2021ean Erresuma Batuak merkatu bakarra utziko du.\nGaur egungo aldi baterako baliokidetasun erabakiak EBko finantza egonkortasuna babestea eta merkatuko partaideei Erresuma Batuko CCPekiko esposizioa murrizteko behar duten denbora ematea du helburu. Europako Banku Zentralarekin, Ebazpen Batzorde Bakarrarekin eta Europako Gainbegiratze Agintariekin egindako azterketa oinarritzat hartuta, Batzordeak identifikatu du finantza egonkortasuneko arriskuak sor daitezkeela deribatuen konpentsazio zentralaren eremuan Erresuma Batuan ezarritako CCPen bidez (Erresuma Batuko CCPen bidez) ) EBko merkatuko partaideei eskaintzen dizkieten zerbitzuak bat-batean eten beharko lirateke.\n9ko uztailaren 2020ko Batzordearen Komunikazioan jorratu zen hori, non merkatuko partaideei agertoki guztiak prestatzea gomendatu zitzaien, arlo horretan baliokidetasun-erabakirik gehiago izango ez den tokian barne.\nEBk eskumen berriak bilatzen ditu erraldoi teknologikoak zigortzeko - FT\nBritainia Handiak "oso irmoki" eutsiko dio bankuak armak bihurritzeko ahalegina egiten ari den bitartean, errekurtsoak Britainia Handitik blokera pasatzen dituzten deribatuen trilioi euro aldatzeko Brexitaren ondoren, Andrew Bailey Ingalaterrako Bankuko gobernadoreak asteazkenean esan zuenez, idatzi Huw Jones David MILLIKEN.\nEuropako banku nagusiei eskatu die Europako Batzordeak zergatik ez luketen zertan euroaren izenean eratorritako erosketa Londresetik EBra eraman behar, justizia egiteko Reuters agentziak asteartean ikusitako dokumentua.\nBritainia Handiko finantza zerbitzuen industria, herrialdeko zergen% 10 baino gehiago laguntzen duena, EBtik moztu da neurri handi batean, abenduaren 31n Brexit trantsizio epea amaitu zenetik, sektorea ez baitago Erresuma Batua-EB merkataritza akordioak estaltzen.\nEBko akzio eta deribatuen salerosketa dagoeneko utzi du Britainia Handiak kontinentera.\nEB Europako Batasuneko Londresko Burtsaren LCH armak nagusi duen konpentsazioa du helburu, blokeak Londresko City finantza zentroarekiko konfiantza murrizteko, EBren arauak eta gainbegiratzea jada ez aplikatzeko.\n"Nire ustez oso polemikoa litzateke, lurraldez kanpoko legegintza polemikoa delako eta, zalantzarik gabe, legezkotasun zalantzazkoa da, egia esan ..." Bailey-k legebiltzarkideei esan zien asteazkenean Britainia Handiko parlamentuan.\nEuropako Batzordeak esan du ez duela iruzkinik egin fase honetan.\nLCH-ko posizioak konpentsatzeko 75 bilioi euroren% 83.5 inguru (101 bilioi dolar) ez daude EBko kontrapartidek eta EBk ez luke horien jomugan egon behar esan zuen Bailey-k.\nKonpentsazioa finantza iturgintzaren funtsezko osagaia da, akzioen edo bonoen merkataritza amaitzen dela ziurtatzen da, transakzioaren alde bat ez bada ere.\n"Nahiko garbi esan behar dizut hori oso eztabaidagarria izango litzatekeela eta esan behar dut hori oso sendo eutsi beharko geniekeela eta nahiko genukeela", esan zuen.\nLegebiltzarkide batek galdetuta ea EBko arduradun politikoen kezka ulertzen zuen finantza zerbitzuetarako bloketik kanpora joan behar duten enpresek, Baileyk esan zuen: "Horren erantzuna lehia da ez protekzionismoa".\nBruselak LCH baimena eman du, baliokidetasun gisa ezagutzen dena, EBko enpresei euroko negozioak garbitzen jarraitzeko 2022 erdialdera arte, bankuei Londresetik blokera posizioak aldatzeko denbora eskainiz.\nBaliokidetasunaren arazoa ez da EBtik kanpoko merkatuko partaideek bloketik kanpo zer egin behar duten agintzea eta Bruselak egindako azken ahaleginak finantza-jarduera behartuta lekualdatzea izan da, Baileyren esanetan.\nDeutsche Boerse-k gozokiak eskaintzen dizkie Londresetik posizioak Frankfurteko Eurex konpentsaziora eramaten dituzten bankuei, baina LCHren merkatu kuota apenas higatu du.\nEBko bezeroek Londresko LCH-n ordezkatutako konpentsazio bolumena ez litzateke oso bideragarria izango blokearen barruan, eratorri multzo handi bat zatitzea suposatuko lukeelako, Baileyren esanetan.\n"Igerileku hori zatituz gero, prozesu guztia ez da hain eraginkorra. Hori xehatzeak kostuak handituko lituzke, horri buruzko zalantzarik gabe ", esan zuen.\nBankuek esan dute LCHn deribatuen izendapen guztiak garbituz gero, posizio desberdinetan sar dezaketela marjina aurrezteko edo salerosketen balizko lehenespenen aurrean bidali behar duten dirua.


Formula Student birtuala - UPV/EHU\nFormula Student taldea Silverstonen modu birtualean parte hartzeko prestatzen ari da\nLehenengo argitaratze data: 2020/05/20\nFSBizkaia taldeko 66 ikasleak online lehiatuko dira mundu osoko 80 unibertsitaterekin uztailaren 22tik 24ra, azken urteetako emaitza onak sendotzeko xedez. COVID-19aren ondorioz, lehen aldiz geratu da bertan behera Silverstoneko zirkuituko lasterketa, baina Formula Student UKko antolatzaileek modu telematikoan egingo dituzte proba estatistikoak: Diseinua, Kostuak eta Negozio Eredua.\nAntolakuntza eta aurreikuspena eta, aldi berean, ezusteetara egokitzeko gaitasuna erakutsi duen gremio bat baldin badago, ingeniariena da. Osasun arloko krisiak malgutasun hori erakustera behartu ditu aurten Formula Student United Kingdom proban parte hartuko duten Bilboko Ingeniaritza Eskolako ikasleak. Pandemiak aldatu egin ditu proba bera gauzatzeko modua eta FS Bizkaiaren lan egiteko era. FS Bizkaia da, hain zuzen ere, ikasturte bakoitzean Silverstoneko zirkuituan mundu osoko ehun unibertsitatetako 3.000 gazte lehian jartzen dituen unibertsitate mailako lehiaketa ospetsuan EHU/UPV ordezkatuko duen monoplazaren talde arduraduna. Azken hiru urteetan, Eskolako ikasleek ‘top ten’-ean sartzea lortu dute.\nCOVID -19aren ondorioz, proiektuaren 14 urteko historian lehen aldiz, gazteek ezin izango dituzte euren lanak Formula 1eko zirkuitu mitikoaren asfaltoan probatu. Formula Student UKko antolatzaileek bertan behera utzi behar izan dituzte lasterketa eta azelerazio, egonkortasun, erresistentzia edo kontsumo probak. Hala ere, proba estatikoak izenekoak aurreikusitako egunetan (uztailaren 22tik 24ra) egitea erabaki dute. Aurkezpen ekitaldi horietan talde bakoitzak euren prototipoaren diseinua eta sartutako berrikuntzak azaltzen ditu, eta baita seriean fabrikatzeko aukera emango luketen negozio eredua eta kostuen estrukturak ere, eta edizio honetan online egingo dira. FSBizkaiak ibilbide bikaina du proba horietan, hainbat finaletara heldu dira (2017, 2018, 2019) eta lehenengo 3 sari irabazi dituzte.\nInprimatu Formula Student birtuala


Egoak sufritzen duenean | rufino iraola garmendia\nrufino iraola garmendia\n← Más mártires\nIndiferentzia eta merituak →\nEgoak sufritzen duenean\nPublicado el octubre 20, 2013\tpor kafarnaum\nEgoa, nahikunde eta beldur sorta bat baino ez denez, sufritzera kondenatua dago.\nBadakigu oinazea saihestezina dela, baina sufrimendua norberak hautatzen du.\nOinazea “gertaera bat da”; izan daiteke fisikoa edo emozionala. Bere horretan esperimentatzen dugu, erresistentzia edo eranskin mentalik gabe.\nBeraz, noiz bilakatzen da oinazea sufrimendu? Onartu ordez aurre egiten diogunean, edo edozein “historia mental” eransten diogunean?\nKasu batean zein bestean, egoarekin identifikatzen garenean bakarrik sufritzen dugu. Norbaitek hala idatzi zuen: Ezbeharrak ez du esan nahi hauxe besterik: gertaerak ez datozela bat gure desioekin.\nGertatzen zaigunaren kontzientziak ez du sufritzen, ez da erasana sentitzen. Egoak bakarrik sufritzen du, baina uste dugu geuk sufritzen dugula, geure identitatetzat hartu baitugu egoa. Hortik aurrera akabo!, egoari gertatzen zaion guztia geuri gertatzen zaigula uste dugu.\nSufrimendu ororen azpian, egiazkoa dela uste dugun gezurrezko pentsamendu bat dago. Saia gaitezen geure kabuz hori ikusten: sufritzen dudanean, zer pentsamendu dago azpian?, zer ari naiz onartzen egia balitz bezala?\nLehenengo pentsamendu okerra da egorekin identifikatzea. Eta, horrekin batera, beste guztiengandik eta den guztitik bananduriko izakia naizela uste izatea. Ondoren, milaka pentsamendu oker etor litezke bata bestearen atzetik, etengabeko sufrimendua eragin eta areagotu baino egingo ez dutenak.\nPentsamendu oker horien barnean, hurrengo hirurak jo ditzakegu erabat larritzat:\nGertatzen zaidanaren kontrola dudalako ideia; horregatik saiatzen naiz eta kezkatzen benetan nire esku balego bezala. Usteak erdia ustel, eta kasu honetan osoa: zinez kontrola nire eskuetan balego, ez al nuen jada aspaldi lortuko zoriontsu izatea? Ilusio hutsa da. Bestalde, egoa fikzio mentala bada, nor litzateke delako kontrol horren sujektua?\nGauzak nik nahi dudan eran izan daitezen deseatzea eta exijentzia bat balitz bezala horri eustea da hurrengo jokabide okerra eta larria. “Horrek horrela beharko luke” edo “horrek ez luke horrela beharko” hasten garenean, sufrimendua sortzen eta ereiten baino ez gara ari; sufrimendua geure buruarentzat eta beste guztientzat.\nDENArekin eztabaidatzea da hirugarrena. Eztabaida hori ez da hauxe baino: presenteari aurre egin nahia, presentea onartu nahi eza. Eta horrek, derrigorrez, sufrimendua eragin behar!\nBakarra da joera eta jokaera zuzena eta burutsua: maita ezazu DEN HURA.\nEz da jokabide axolagabe edo pasotista. Esan dugun eran, jokabide jakintsua da, errealitate errealarekin bat egitea da. Presentearekin, DENArekin, bat egiteak bakea ekarriko du gure barnera; orduan, egoaren mendetik libre, hasiko gara ekintza egokiak bideratzen. DEN HURA onartzearekin hasten da beti jakinduria.\nAl alinearnos con el presente, al amar lo que es, cesa el sufrimiento, pero queda el dolor.\nPresenteari lotzean, DENA maitatzean, amaitzen da sufrimendua; oinazea bakarrik geratuko da.\nEta zer egin oinazearekin? Bi jokaera hauek, aldi berean, martxan ipini: ez saihestu, ez identifikatu. Hau da, utzi oinazeari hor egoten, baina horra murriztu gabe.\nBeste adibide bat ipinita, gorputza zaintzen dugu, baina ez zaigu bururatzen horrekin identifikatzea; gorputz huts bagina bezala jokatzea. Era berean, gure psikismoa ere zaindu egin behar dugu, baina berarekin identifikatu gabe.\n(cf. E. M. Lozano.)\nEsta entrada fue publicada en 1 Espiritualitatea/gogoeta y etiquetada 131019. Guarda el enlace permanente.\n1 Abaraska zulotik\n1 Ez-bi antologia\n1 Igandeko ebanjelioa\n1 On Kixote\n2 Panal y hexágono


ikasbil.eus: Docutec: Hizkuntzen Portfolio Europarra\nHizkuntzen Portfolio Europarra hizkuntzen ikaskuntza bultzatzeko eta laguntzeko egina dago. Bere xedea hauxe da: hizkuntzaren bat ikasten ari zaren horri laguntzea zure ikasketa hori hobetzen eta ongi bideratzen, bai ikastaroren bat egiten ari bazara eta bai bakarka ikasten ari bazara ere. Era berean, hizkuntzez eta kulturez dituzun ezagutzak besteri erakusteko balioko dizu. Portfolioan deskribatzen diren gaitasun-mailak Europako Kontseiluak landutako Erreferentzia Markoan oinarriturik daude.\nZer da Hizkuntzen Portfolio Europarra (HPE)?\nEuropako Kontseiluak bultzaturiko ekimena da, gobernu bakoitza bere kasa garatzen ari dena. Hizkuntza-ikaslearen kaiera moduko bat da. Bertan jasoko dituzu ikasi dituzun edo une horretan ikasten ari zaren hizkuntzen gaineko datuak eta gogoetak. HPEa europar guztioi zuzenduta dago eta hiru atalek osatzen dute: a) Hizkuntzen pasaportea; b) Hizkuntza-Biografia, eta c) Dosierra. Portfolioa ikaslearena berarena da eta ez inongo erakunderena. Europako Kontseiluak Portfolioaren bidez ondoko helburuak lortu nahi ditu: Europako hiritarren arteko elkar ulertzea eta tolerantzia bultzatzea. Dibertsitate linguistikoa eta kulturala babestea eta sustatzea. Bizitza osoan zeharreko hizkuntzen eta kulturen ikaskuntzaren bidez eleaniztasuna sustatzea. Europan barrena mugikortasuna errazte aldera, gaitasun linguistikoen eta hizkuntza-agirien deskribapen argia eta gardena lortzea. Europako 19 herrik dute HPE ereduren bat balioztatuta eta dagoeneko 900.000 ikasle ari dira erabiltzen.\nHizkuntzen Portfolio Europarrak hiru zati ditu\nEsan dugun moduan, Hizkuntzen Portfolio Europarrak hiru zati ditu: Hizkuntzen pasaportea, Hizkuntza biografia eta Dosierra. Zati bakoitzak, dokumentazioan, erabiltzeko argibideak luze eta zabal ageri dira. Hala ere, hona hemen orientabide batzuk:\n1.- HIZKUNTZEN PASAPORTEA\nHizkuntzetan dituzun esperientziak eta trebetasunak jasotzeko bilduma laburra da, aldian-aldian eguneratu beharrekoa. Zure ziurtagiri eta diplomen berri jaso dezakezu bertan, baita auto-ebaluazioa egin ere.\nHizkuntza ikasten egin duzun ibilbidearen erregistroa duzu. Zure helburuak zehazten lagunduko dizu, eta izan dituzun hizkuntza-esperientziez eta kulturarteko esperientziez gogoeta egiten.\nZure ziurtagiriak eta diplomak, edota zuk egindako lanen aukeraketa bil ditzakezu hemen, zure hizkuntza-trebetasunak eta esperientziak erakusteko. Hizkuntzen Portfolio Europarraren gaineko argibide gehiago nahi badituzu, edota gaitasun-mailei buruzko informazio gehiago, hainbat hizkuntzatan, Europako Kontseiluko Internet gunera jo dezakezu: http://www.coe.int\nHizkuntzen Portfolio Europarrean euskara sartzeko kanpaina\nHizkuntzen Portfolio Europarrean euskara sartzeko kanpaina abian jarri dute Santurtziko Udal Euskaltegiaren eta Eusko Jaurlaritzaren Kanpo Harremanetarako Idazkaritza Nagusiaren ekimenez, Hizkuntzen Portfolio Europarra (HPE) ezagutarazteko eta bertan euskara sartzeko kanpaina, hain zuzen. Europako Kontseiluak bultzatuta sortu den Portfolio horretan, jabeak ikasi dituen edo une horretan ikasten ari den hizkuntzen gaineko datuak eta gogoetak jasoko ditu.


2 ERREGUEAC 2 Navarro-Labourdin Basque | The New Bible.com\n2 ERREGUEAC 2\n21 Guero beraz Jauna consultatu çuen Dabidec, cioelaric: Iganen othe naiz Judaco hirietaric batera? Jaunac ihardetsi cioen: Igan çaite. Dabidec erran çuen: Norat iganen naiz? Eta Jaunac ihardetsi cioen: Hebronerat.2 Dabid igan cen beraz, eta harequin haren bi emazteac, Aquinoam Jezraheldarra, ta Abigail, Nabal Carmelecoaren emaztea.3 Eta Dabidec bere etcherat eraman cituen berequilaco sei ehun guiçonac ere, eta Hebrongo hirian egotu ciren.4 Eta Judaco guiçonac ethorri ciren, eta han gançutu çuten Dabid, erreguina cedinçat Judaco etchearen gainean. Berria Dabidi ekarria içan citzaioen, Jabes Galaadeco guiçonec ehorci çutela Saul.5 Dabidec beraz meçulariac igorri ciozcaten Jabes Galaadeco guiçonei, eta erran cioeten: Jaunaz benedicatuac içan betzaiztete, urricalmendu hori çuen nausi Saulez hartu duçuenac eta hura ehorci duçuenac.6 Eta orai Jaunac bihurturen darotzuete urricalmendu eta eguia; nic ere ordean esquer bihurturen darotzuet, ceren eguin duçuen eguinça hori.7 Indarzta beitez çuen escuac, eta içan çaitezte bihotzoitasunaren seme; ecic hil den arren Saul çuen jauna, Judaco etcheac gançutu nau bere gainean erregue.8 Bainan Abnerrec, Nunen semeac, Saulen armadaco buruçaguiac, hartu çuen Isboseth Saulen semea, eta campen erdira eraman çuen,9 Eta erregue eçarri Galaaden gainean, Jesuriren, Jezrahelen, Efraimen, Benjaminen eta Israel guciaren gainean.10 Isboseth, Saulen semea, berrogoi urthetan cen erreguinatzen hasi cenean Israelen gainean, eta bi urthez erreguinatu cen. Bada Judaco etchea bakarric jarraiquitzen cen Dabidi.11 Eta Judaco etcheari manatuz, Dabidec Hebronen eman cituen egunac, heldu içan ciren çazpi urthe eta sei hilabethetara.12 Abner Nerren semea, eta Saulen seme Isbosethen guiçonac campetaric Gabaonera ethorri ciren.13 Bada Joab, Sarbiaren semea, eta Dabiden guiçonac hequien bidera atheratu ciren Gabaongo arrainteguiraino. Eta batera bildu cirenean, jarri ciren parrez-par, batzu arrainteguiaren alde batetic, eta berceac bercetic.14 Eta Abnerrec erran cioen Joabi: Cembait guiçon-gazte jaiqui beitez eta guduca gure aitzinean. Eta Joabec ihardetsi çuen: Jaiqui beitez.15 Beraz jaiqui eta atheratu ciren hamabi Benjamindic, Saulen seme Isbosethen aldecoetaric, eta hamabi Dabiden aldecoetaric.16 Eta cein bere kideari burutic lothuric, ezpata sahetsetic sarthu cioen etsaiari, eta oro batean erori ciren; eta toqui hura deithua içan cen Hazcarren landa Gabaonen.17 Eta guerla bat asqui gogorra atheratu cen egun hartan: Abner eta Israelgo guiçonac ihes igorriac içan ciren Dabiden cerbitzariez.18 Eta han ciren Sarbiaren hirur semeac, Joab, Abisai eta Asael. Bada, Asael lastercari bat cen guciz çalhua, oihanetan dauden orkatzetaric bat beçala.19 Eta Asael Abnerren ondotic cihoan, eta etzen ez escuin, ez ezquer aldaratu Abnerri jarraiquitzea utziz.20 Hargatic Abnerrec bere guibelera beguiratu çuen, eta erran cioen: Ez haiz Asael? Hunec ihardetsi çuen: Ni nauc.21 Eta Abnerrec erran cioen: Eguiçac escuin, edo ezquer, eta loth haquio guiçon-gazte horietaric bati, eta hiretzat harzquic buluzquinac. Bainan Asaelec etzuen nahi içan utzi haren hersatzea.22 Eta berriz ere Abnerrec erran cioen Asaeli: Guibelerat eguiçac, ez beneçacaian borcha hi ene lançarequin lurrari jostera, eta guero ene beguithartea ecin alchatuco diat hire anaia Joaben aitzinean.23 Hunec solas hortaz etzuen içan axolaric eta etzen nahi içan baztertu. Abnerrec bereez, lança itzuliric, ixtaçakian jo çuen eta alderen berce sarthu cioen. Asael han berean hil cen; eta hura erori eta hil cen lekuan iragaiten ciren guciac baratzen ciren.24 Bada, ihes cihoan Abnerren ondotic jarraiquitzen cirelaric Joab eta Abisai, iguzquia etzan cen; eta haranaren parrean, mortuco bidean Gabaonen den Ixtuneco munhora heldu ciren.25 Eta Benjaminen semeac Abnerren gana bildu ciren, eta mulço batean jarriric, bizcargune batean baratu ciren.26 Abnerrec Joabi oihu eguinic erran cioen: Oro hil arteo sarrasquitic ez othe duc baratuco hire ezpataren ahoa? Ala ez daquic nolacoa den etsiaren gaitza? Noiz arteo ez dioc populuari erranen utz deçan bere anaiei jarraiquitzea?27 Joabec ihardetsi cioen: Ala Jauna! minçatu içan bahinz, populuac goicetic utzi çuqueen bere anaiari jarraiquitzea.28 Joabec turuta jo çuen beraz; armada gucia baratu cen, eta etziren guehiago Israeli jarraiqui eta gudu ematetic guelditu ciren.29 Bada, Abnerrec eta bere guiçonec celhaiac barna jo çuten gau hartan gucian; Jordanea trebesatu çuten, eta Bethoron gucia iraganic, campetara ethorri ciren.30 Bada, Joabec, Abnerren ondoticaco urhatsac utziric, bildu çuen populu gucia; eta Dabiden cerbitzarietaric escastu ciren, Asael gabe, hemeretzi guiçon.31 Bainan Dabiden cerbitzariec jo cituzten Benjamindic eta Abnerrequin ciren guiçonetaric, hirur ehun eta hirur hogoi, eta hequiec hil ciren.32 Asael ekarri çuten, eta bere aitaren hobian ehorci çuten Bethlehemen. Eta gau gucia ibili ciren Joab eta harequin ciren guiçonac, eta argui-cirrintaco Hebronera heldu içan ciren.


Mandarinera - Wikipedia, entziklopedia askea.\n(«Mandarin txinera» orritik birbideratua)\nMandarinera edo mandarin txinera (txinera tradizionalez: 北方話; txinera sinplifikatuz: 北方话; pinyinez: běifānghuà, eusk: "iparraldeko hizkera") Txina ipar, erdi eta hego-mendebaldean hitz egiten diren txineraren dialekto (hizkuntza) taldea da. Orokorrean, txinera erabiltzean mandarin txinerari buruz ari gara. 836 milioi hiztun baino gehiago ditu.\nsubjektua aditza objektua eta hizkuntza isolatzailea\nMandarin estandarra, Txinako Herri Errepublika, Taiwan, Singapur eta Nazio Batuetan ofiziala dena, Pekingo dialektoan oinarritzen da: hiri hartan hitz egiten den mandarineraren aldaera da. Txinerazko aldaera guztien hiztunek komunikaziorako mintzaira komun gisan erabil dezaten ari da saiatzen gobernua; beraz, herri erakundeetan, hedabideetan eta eskoletan erabiltzen da.\n1 Mandarinera estandarraren izenak\nMandarinera estandarraren izenakAldatu\nHizkuntza estandarrak hiru izen ofizial ditu:\nTxinako Herri Errepublikan, Pǔtōnghuà (tradizionala 普通話, sinplifikatua 普通话, "ohiko hizkuntza", hitzez hitz)\nTxinako Errepublikan (Taiwan), Guóyǔ (tradizionala 國語, sinplifikatua 国语, "nazio hizkuntza", hitzez hitz)\nMalaysia eta Singapurren, Huáyǔ (tradizionala 華語, sinplifikatua 华语, "Han [etnia edo kulturaren] hizkuntza", hitzez hitz).\nHiru izenak erabiltzen dituzte mundu osoko txinatar diasporako kideek.\nTxinan eta Taiwanen, diglosia ezaugarri arrunta da: ohikoa da txinatar batentzat bi edo hiru dialektotan hitz egiteko gai izatea, mandarinera estandarrarekin batera. Adibidez, pǔtonghuà-z gain, Shanghai hiriko biztanle batek shanghaieraz ere bide daki eta, jaiotzez hangoa ez baldin bada, bere jaioterriko aldaera ere bai. Guangzhou-ko natibo batek kantonera estandarra eta pǔtonghuà bide dakizki, eta Taiwango biztanle batek ziur aski taiwanera eta guóyǔ mintzaira. Taiwanen bizi denak normalean mandarinera estandarreko eta taiwanerako ahoskera, esaldiak eta hitzak nahasten ditu: askotan, nahasketa hori sozialki zuzena da. Hong Kongen, mandarinera estandarra toki hartzen ari zaie kantonera estandar eta ingeles ofizialei.\nAzken aldaketa 26 azaroa 2019(e)an, 21:03(e)tan


ENPLEGURAKO PRESTAKUNTZA - Leioako Ostalaritza Eskola\nEnplegurako Lanbide Heziketaren bitartez, lanean edo langabezian zaudela, prestakuntzari eutsi nahi badiozu, Lanbide Heziketak hartarako aukera ematen dizu. Enplegurako Lanbide Heziketak enplegurik gabeko langileentzako prestakuntza eta langile landunentzako prestakuntza hartzen ditu barnean.\nModulu Katalogoan oinarritutako prestakuntzak Profesionaltasun-Ziurtagiriak egiteko aukera emango dizu (iraupen txikiagoko Prestakuntza-Unitatetan). Atal edo zati horien ziurtagiria* lortu ahal izango duzu. Ziurtagiria osatzen duten zati guztiak (Prestakuntza-Unitate guztiak, alegia) gainditzen dituzunean, egin dituzun Prestakuntza-Moduluen ziurtapena lortuko duzu eta, horrela bada, Profesionaltasun-Ziurtagiria.\n2018ko urrian Lanbide-Euskal Enplegu Zerbitzuak eta Hezkuntza Sailak hitzarmen bat sinatu zuten . Honen bidez, EAEko langabetuentzat zein lana dutenentzat, 2018-2020 prestakuntza-programazioa egiteko mandatu-akordio bat sinatu da.\nLeioako Ostalaritza Eskolak dohainik ematen ditu profesionaltasun egiaztagiriak. Egiaztagiriak RD 34/2008 dekretruak arautzen ditu eta RD189/2013 dekretuak eta EES/1897/2013 aginduak modifikatu dute.\nProfesionaltasun agiri bat izateak curriculum profesionala hobetzen du, prestakuntza ofiziala izanda, Administrazio Publikoak edo sektore pribatuak deitutako hautatze prozesuetan lagunduko baitizu.\nLanbide Heziketa laneko kontuekin eta lan-merkatuarekin estuen lotuta dagoen ikasketa-multzoa da, eta, gaur egun, norberaren bizi guztian lantzeko prozesutzat jotzen da; hots,[...]


Lege oharra - Elur Etxea\n34/2002 Legeko II. kapitulua betez, jakinarazten dugu webgune hau Elur Etxearen izenean Andoni Mutiloa Irazusta dela, IFZ: 44143083B, helbidea: San Blas 4, 3. eskubia – 20013 – Donostia. Elur Etxea uneoro zainduko du behar bezala betetzen direla 15/1999 Legea, Datuen Babesari buruzkoa (DPBLO), eta 34/2002 Legea, merkataritza elektronikoari buruzkoa (IGMEZL), bai eta haiei buruzko araudi berriak eta eguneratzeak ere.\nWebgunearen titularrak eta/edo haren kolaboratzaileek egindako webguneko edukia informazioa emateko baino ez da, eta, beraz, inola ere ez dute ordezten aholkularitza profesionalik. Hori horrela, Elur Etxeak ez du bere gain hartzen berak bere webgunean emandako informazioko erroreen, akatsen eta hutsegiteen ondorioz Erabiltzaileak jasandako kalterik.\nElur Etxeak eskubidea du bere webguneko edukia eguneratzeko, aldatzeko edo ezabatzeko, aldez aurretik jakinarazi gabe, eta informaziorako sarbidea mugatu edo ukatu ere egin dezake.\nElur Etxearen webgunean agertzen diren esteken helburu bakarra da informazioa ematea, eta ez dute, inola ere, iradokizun, gonbidapen edo aintzatespen izan nahi.\nEz da Elur Etxearen erantzukizuna berak jarri ez duen informazioaren egiazkotasuna ez eta esteken bidez atzi daitezkeen hirugarren batzuen webguneetako informazioarena ere. Halaber, ez du bere gain hartzen informazio hura erabiltzeak eragin ditzakeen kalteen ardura.\nElur Etxeak ez du bermatzen ez webgunea bizkor ibiltzea ez eta etenaldirik ez izatea ere. Halaber, ez du bermatzen webgunean ez dagoela birusik edo bestelako elementu kaltegarririk, Erabiltzailearen sistema informatikoan, dokumentu elektronikoetan edo fitxategietan kalteak edo aldaketak eragin litzakeenik. Horren ondorioz, ez dira Elur Etxearen erantzukizuna elementu horiek erabiltzaileari edo hirugarrenei sortutako kalteak.\nHorrez gainera, Elur Etxeak, haren kolaboratzaileak, bazkideak, langileak eta ordezkariak ere ezingo dira webgune hau erabiltzeak eragindako kalteen erantzuletzat jo, ez eta webguneko informazioan oinarritutako jardueren erantzule ere.\nElur Etxea. Eskubide guztiak erreserbatuta.\nElur Etxearen jabetzakoak dira webgune honen eduki guztien jabetza intelektualeko eskubideak, hala nola eduki hauenak, batzuk aipatzearren, baina mugatu gabe: testuak, irudiak, soinuak, fitxategiak, kolore-konbinazioak edo bestelako elementuren bat, haien egitura, diseinua eta edukien hautaketa eta haiek aurkezteko modua.\nDebekatuta dago webguneko edukia edo elementuren bat kopiatzea, banatzea, eraldatzea, aurkeztea, osorik edo partez, zuzenean edo zeharka sare telematikoen bidez edo antzeko euskarrien bidez, publikoari zuzendutako helburu komertzialarekin edo aipatutako helburuez harago erabiltzeko, baita iturriak aipatuz ere, baldin eta ez badu Elur Etxearen berariazko eta idatzizko baimenik.\nErabiltzailea bere borondatez, bere kabuz eta egon litezkeen arriskuak bere gain hartuta sartzen da webgunean. Erabiltzaileari jakinarazi zaio eta onartzen du webgunean sartzeak eta webguneko zerbitzuak erabiltzeak webgunea erabiltzeko baldintzak onartzea dakarrela eta inola ere ez duela adierazten harreman komertzial bati ekiten zaionik Elur Etxearekin.


Meza eta dantza Santa Ana egunari hasiera emateko - Txintxarri.eus\nMeza eta dantza Santa Ana egunari hasiera emateko\nTxintxarri Aldizkaria 2018-07-26 14:45\nUztailaren 26a, Santa Ana eta San Joakin eguna. Lasarte-Oriako herriak urteetan era berezi batean ospatu duen eguna. Gauean, Santa Ana eguneko parodiaz gozatu ahalko dute herritarrek, baina egunean zehar ere izan dira ekintzak\nAma Brigitarren komentuko kaperan meza ospatu da, 11:00etan. Elizkizunetik atera eta herritarrek Ttakun Kultur elkarteak prestatutako hamaiketako dastatu dute. San Pedro elizan, eguerdiko kanpaiak jotzean, Erketz EDTko lagunek agurra dantzatu dute Santa Ana karkaba aurrean, baita fandango eta arin-arina ere.\nBaina ez dira ekintzak amaitu. Arratsaldean 18:30etik aurrera, Santa Ana pala txapelketako parti dak izango dira Loidiberren pilotalekuan. Lehen partidan, hirugarren postua izango da jokoan. Jon Pello Artetxek eta Haritz Urkiak Jon Begiristain eta Josu Iparragirre izango dituzte aurrez aurre.\nPartida hori amaitzean, final handia jokatuko da. Arteaga-Murua eta Arluziaga-Odriozola bikoteen norgehiagokan aurtengo txapelduna erabakiko da.\nGaueko 22:30ean, berriz, Santa Ana parodia antzeztuko da Okendo plazan. Lasarte-Orian urtean gertatutako gaiak era umoretsuan errepasatuko dira. Aurrez, Saustatxo elkartean afaldu parodiako antzezle eta laguntzaileek. Herritarrak parodiara hurbiltzeko gonbita ere egingo dute kalejira eginez.\nGoizeko ekintzetako irudiak galerian.


barren.eus - Bukatu dituzte Mendaroko igogailu publikoaren ingurua txukuntzeko lanak\nArgitaratua: 2017-07-04 22:54\nJoan den martxoan jarri zuten martxan Mendaroko lehen igogailu publikoa, baina igogailuaren atzeko horma harriztatzea falta zen. Asteon bukatu dituzte lanak. Lan gaiekin jarraituz, Mendaroko Udalak brigadari laguntzeko bi peoi kontratatuko ditu.\nGaragartza kalea Herriko Enparantzarekin lotzen duen igogailua martxan jarri ostean, lanen bigarren fasea amaitu dute, hau da, igogailuaren atzekaldean dagoen horma harriztatzea. Igogailua egiteko lanek 161.100 euroko kostua izan dute eta harriztatze lanen aurrekontua 38.400 eurokoa izan da. Eusko Jaurlaritzak landa eremuak sustatzeko ematen dituen laguntzetatik 92.214 euro jaso dituztela azaldu du Mendaroko Udalak.\n• Jaietan lan egiteko bi behargin kontratatzeko deialdia\nMendaroko Udalak bi pertsona kontratatuko ditu, peoi eta garbiketa lanak egiteko Udal langileekin batera, Santa Ana jaietan batez ere. Lanaldia hilabete ingurukoa izango dela zehazten du Udalak argitaratu duen lan eskaintzak. Eskaerak egiteko epea uztailaren 10ean bukatzen da. Eskaintzaren baldintzak eta xehetasun gehiago Mendaroko Udalaren webgunean.\nMartxan da Mendaroko estreinako igogailu publikoa (2017-03-28)\nHasi dituzte igogailu publikoa jartzeko lanak Mendaron (2016-11-11)\nIgogailua egingo dute Herriko Enparantzatik Garagartzara bitartean irisgarritasuna hobetzeko(2016-02-04)


Bizkaia Torneoaren seigarren jardunaldia jokatu da | EHK\nAsteburu honetan jokatu da Bizkaia Pala Torneoaren seigarren jardunaldia baina saio bakoitzeko partida bakarra jokatu ahal izan da, COVID19 gaitzari aurre egiteko ezarritako konfinamenduak aurreikusita zeuden norgehiagokei eragin baitie.\nAurreneko ekitaldia pasa den ostiralean, apirilak 30, lehiatu zen Bizkaia Frontoian, arratsaldeko 18:30etan hasita, bertan honako lehia izan zelarik: Maldonado eta Ibai Perez Fusto Del Rioren aurka.\nPartida honetan maila bikainean aritu ziren urdinez jantzitako Fusto eta Del Rio eta garaipen erosoa lortu zuten Maldonado-Ibai Perez bikote gorriari 3-0 irabazita (3-10, 8-10,8-10), hartara lidergoa ere eskuratu zutelarik.\n56 minutu iraun zituen norgehiagokak eta hasieratik urdinak nagusitu ziren, lehenengo jokoa erraz irabazi zutelarik. Handik aurrerako bi jokoetan ere hobeagoak izan ziren eta beraz sailkapeneko aurreneko lekura eraman dien garaipena lortu zuten. Aurrelari argentinarren arteko lehian Fusto nagusitu zen eta Maldonadok aldiz ez zuen bere mailarik onena erakutsi.\nLarunbatean, maiatzak 1, Larrabetzun, jokatu zen jardunaldiko bigarren partidua, arratsaldeko 18:00etan hasita, Fusto-Del Rio eta Ibarguren-Urrutia bikoteen artean.\nOstiralean ez bezala, honakoan Fusto eta Del Rio ez ziren fin aritu eta orainarte txapelketan zorterik gabe ibilitako Ibarguren eta Urrutiak erakutsitako joko onari probetxua atera zioten behingoz, 3-0 irabazi zutelarik (6-10, 6-10,6-10). Lazkaoko aurrelariaren abiadura eta Armintzako atzelariaren sendotasuna izan ziren garaipenaren ardatzak. Fusto eta Del Rio lidergoan mantentzen dira oraindik porrot honen ostean baina ondo baino hobeto jabetu ziren aurkari potenteak izango dituztela aurrean txapelketa irabazteko nahian.\nApirilaren 30ean, 18:30, Bizkaia frontoia\nMaldonado-Ibai Perez 0 Fusto-Del Rio 3\nMaiatzaren 1ean, 18:00, Larrabetzu\nFusto-Del Rio 0 Ibarguren-Urrutia 3\nFusto-Del Rio, jokatutako partidak 6, irabazitako jokoak 14, galdutako jokoak 8: 14 puntu\nMaldonado-Ibai Perez, jokatutako partidak 5, irabazitako jokoak 12, galdutako jokoak 5: 12 puntu\nGaubeka-Gordon, jokatutako partidak 5, irabazitako jokoak 11, galdutako jokoak 10: 11 puntu\nNecol-Cambos, jokatutako partidak 4, irabazitako jokoak 8, galdutako jokoak 8: 8 puntu\nIbarguren-Urrutia, jokatutako partidak 5, irabazitako jokoak 6, galdutako jokoak 12: 6 puntu\nGarate-Ibargaray jokatutako partidak 3, irabazitako jokoak 1, galdutako jokoak 9: 1 puntu\nMaiatzaren 8an,17:00, Bizkaia frontoia\nNecol-Cambos vs. Garate-Ibargaray\nMaldonado-Ibai Perez vs. Gaubeka-Gordon\nMaiatzaren 15ean, 17:00, Bizkaia Frontoia\nMaldonado-Ibai Perez vs. Garate-Ibargaray\nFusto-Del Rio vs. Necol-Cambos


Ehun urte harresi itogarririk gabe | EIBZko liburutegia\n2015/04/23 -n Mirentxu-kargitaratuta\nIruñea aspalditik dago harresiez inguraturik. Gaztelarrek konkistatu aurretik, eta hiru burguek bat egin aurretik ere izan zituen paretak inguruan. Baina, zalantzarik gabe, hiria ito zuen harresia XVI. mendean eraiki zuten, konkistaren ondoren. Harresiak hiria kanpoko mehatxuetatik babesteko, harresiak hirian erregeak zuen subiranotasunari eusteko, eta harresiak hiriburuaren hazkundea saihesteko. Horregatik, Iruñea itota egon zen 400 urtez, 1915ean lehenbiziko harria bota zuten arte. 1920an bota zuten behin betiko gotorlekuaren hegoaldeko zatia, eta bigarren zabalgunea eraiki. Ez da harritzekoa, beraz, orduko hiritarrek albistea poz handiz hartu izana.\n«Gora Iruñea! Harresien eraisketa. Bozkariozko aparteko eguna». Titulu horrek zabaldu zuen 1915eko uztailaren 26ko Diario de Navarra egunkaria. Garai hartako kronikak dioenez, Iruñeak sekula ahantziko ez zuen eguna izan zen, hiria zabaltzeko aukera emanen zukeelako. «Harresiak dagoeneko ez dira hesi igaroezina; dagoeneko gureak dira Iruñea zabaltzea hainbeste galarazi zuten harresi haiek!».\nBat datoz horretan historialariak: iruindarrek urte luzez inguratu zituzten harresiak bota nahi zituzten. «Momentu hartan, askapen moduko bat izan zen», dio Juan Jose Martinenak. Historian doktore, Nafarroako Artxibo Nagusiko zuzendari ohia, eta Espainiako Historiaren Errege Akademiako akademiko urgazlea da. Are, hala izan ez balitz, hiria zabaldu zitekeen harresiak botatzeko beharrik gabe ere. Gainera, garai hartan ingeniaritza militarra ez zen ondasuntzat hartzen.\nHistorialariak dioenez, denak jabetuak ziren harresiak botatzeko beharraz. «[Espainiako] Independentzia Gerra izan eta gutxira, 1820-1830 urteetan, militarrak —bai ingeniariak bai artillariak— konturatzen dira duela gutxira arte babesa ziurtatu zuten XVI-XVII. mendeetako harresi haiek dagoeneko hiria zabaltzeko oztopo, traba eta galarazpen baizik ez zirela». Hiriaren garapenerako bidea 1915a baino lehenago hasi zen. 1889an Ziudadelako bi gotorleku botatzeko baimena lortu zuen Iruñeak, eta 1905ean hainbat atari moldatzekoa. Aitzinaldeak bota ziren lurrun autobusak, gurdi zabalak eta lehenbiziko autoak igarotzeko, eta San Nikolas atarian baita tranbia eta Irati trena ere. «Ordurako ikus zitekeen gauero etxeratze aginduarekin batera ixten ziren atari haiek azkenetan zirela», dio Martinenak.\nJoseba Asiron historialari, doktore eta irakaslearen aburuz ere herritarrek ez zuten harresirik nahi. «400 urtetan Iruñea zeharo inguratuta egon zen», esan du. «Harresi horiek hiriaren garapena zeharo galarazi zuten, mozal baten moduan egin zuten, orduan, urte horietan hiria fisikoki ez zen hazi». Izan ere, harresiak botatzen hasi zirenean hiriak 1512an zuen eremu bera zeukan. Bi ondorio izan zituen horrek: populazioaren hazkundea oso txikia izan zen, eta jendea metatu egin zen. Hiria gora zabaldu behar izan zen, eta espazio libreetan eraiki. Asironek datu bat eman du horren lekuko: 1500. urtean Donostiako eta Bilboko biztanle kopurua 4.000 inguru zen, eta Iruñean 7.000 lagun bizi ziren. 1920. urtean Iruñeak 30.000 biztanle zituen, Donostiak 60.000 eta Bilbok 170.000. «Dudarik gabe, ikuspuntu historiko batetik, gotorlekuak eta Ziudadela Iruñeren garapenerako desastre bat izan ziren, Iruñeak Europako hiriburu izateko patua zuen 1500ean».\nGainera, dirudienez, ez zen lan erraza izan. 1915eko uztailean bota ziren lehenbiziko harriak, baina ekitaldi publiko baten itsura hartu zuen. Izan ere, 1918ra arte ez ziren benetako lanak hasi, eta 1920ra arte iraun zuen eraisketak. «Botatzea baimendu zen, baina erregeak ez zuen dena botatzeko baimena sinatzen», dio Asironek. Garai hartan plaza estrategikoa zen, beraz, horri buruzko erabakiak garaiko defentsa ministerioak hartzen zituen. «Oraindik kontsideratzen zen Iruñea harresiez inguratua egon behar zela defentsa arrazoiengatik, hiriaren benetako interesak batere kontuan izan gabe». Horrek luzatu zuen prozesua. Azkenean lortu zuten, eta hegoaldeko zatia bota zuten.\nZaila da jakitea herritarrek noiztik zuten harresi hori botatzeko gogoa. Martinenak dioenez, XIX. mendean jendea itota sentitzen zen. «Medikuen txostenak ere badaude. Zabaldu ezin zitekeen hiria zenez, gora hazi behar zuen, beraz, logikoa den bezala, kaleak ilunagoak ziren, hezeagoak, makurrago haizeztatuak… hori medikuntza zegoen bezala egonda». Asiainek dioenez, XVIII. mendeko bidaiariek ere arazo horren berri ematen zuten, eta pena adierazten zuten hiria harresiengatik ezin zelako zabaldu. Harresitik kanpo bizi zirenentzat ere ez zen erosoa izanen, baina egia da horiek oso gutxi zirela. Martinenak azaldu duenez, Erdi Aroan bai, baziren harresiez kanpoko auzoak, baina konkista ondorengo harresiak eraiki zirenetik Txantrean eta Arrotxapean oso etxe gutxi zeuden; baratzezainenak. Gainera, harresiak bota arte, haietatik kanpo eraikitzea debekaturik zegoen. Salbuespen bakarrarekin: eraikinak zurezkoak izatea.\nIruñea ez zen harresirik zuen hiri bakarra, noski. Donostiak, adibidez, haiek eraisteko baimena lortu zuen Nafarroako hiriburuak baino 50 urte lehenago. 1863an izan zen hori, eta orduan sortu zen Kortazar zabalgunea. 1913an beste zabaltze bat izan zen, eta orduan finkatu ziren gaur egun hiribilduak dituen mugak. «Gipuzkoak goiz lortu zuen baimena [Espainiako] erregina bertara joaten zelako udaran. Donostia eta Gipuzkoako burgesiak harreman estua zuen Madrilgoarekin; aldaba onak zituzten», dio Martinenak.\nDena den, Iruñekoen antz handiena Baionakoek zuten. Erdi Aroko harresiek jatorri erromatarra zuten, eta Errenazimentu garaian harresi berriak egin zituzten. Hori zen Europan garatzen ari zen eredua. Baina, hala ere, Nafarroako hiriburuak bazuen berezitasun bat: kanpoko etsaiengandik babesteko ez ezik, barnekoak kontrolpean izateko ere eraiki zuten.\n1512ko konkistaren ondoren, Fernando II.a Katolikoak Santiagoren gaztelua eraikitzeko agindu zuen —gaur egungo diputazioaren inguruetan—. Europako onenetakoa zen artilleriarako pentsatua zegoelako. 1521ean gaztelua nafarrek hartu zuten, eta horrek errezeloa piztu zuen gaztelarrengan. Beraz, 1571n Filipe II.ak Ziudadela eraikitzeko eskatu zuen. «Iraultzailea izan zen, garai hartako lekukotasunek eta testuek diotenez, gotorleku hori munduko hoberena zen», dio Asironek. Ziudadelako baluarteek bost puntako izarra osatzen dute, eta San Anton eta Victoria hiri barnera begira daude.\nLehenago sortu zen harresia, Karlos V.arekin. Berak sortu zuen Labriteko gotorlekua, Redin, Takonera… Hori da hobekien gorde den zatia, zaharrena, eta makurren ailegatu dena gaur egunera Filipe II.ak eraikitakoa da. XVII. eta XVIII. mendeetan kanpoko harresiak eraiki ziren, Gaztelugibel inguratzen dutenak. «Artilleria, ingeniaritza militarra eta gerra egiteko modua garatu ziren, eta etsaiari zailtasun handiagoak jarri nahi izan zizkioten», dio Martinenak. XVIII. mendean bukatu zuten Redin ingurua Pilar eta Guadalupe baluarteekin, eta kanpo gotorlekua osatu zuten.\nHarresiena inbertsio garrantzitsua izan zen Martinenaren esanetan. «Iruñean, Italiako erregeorde eta ingeniari batek esku hartu izanak erakusten du egiten ari zirena garrantzitsua zela». Izan ere, «estatu gotorlekua» zen, lurralde hartan erregearen subiranotasunari eusteko. Helburua ez zen soilik kanpo inbasioari aurre egitea, Erdi Aroko eta Erromatarren garaiko hormekin ez bezala.\nBalioa eman zaio\nGaur egun, aisialdi eremu dira helburu militarrak zituzten harresiak. Haien hiru laurden gorde dira, eta baluarte eta hirietako atari gehienak zaharberritu dira. «Estrategikoki — ikuspuntu militarretik ez, orain hirigintzaren ikuspuntutik— Gaztelugibelek izugarri irabazi du, eta gure central park bihurtu da», dio Martinenak. «Seguruenik, bere garaian ingeniariek bukatu zutenean ez zen hain ongi egonen, orduan lehenbailehen bukatu nahi zutelako». Asironek ere balioa eman dio ondareari, baina beste ikuspuntu batetik: «Monumentuak positiboak edo negatiboak izan daitezke. Ikuspuntu historikotik gotorlekuak konkista gogorarazten digu».\nHarresien interpretazio zentroa ere ireki zuten 2011n. Han egiten du lan Jose Javier Lopez Antonek. «Harresiak ongi ezagutzea da helburua. Gure belaunaldiak galdera anitz zituen: zertarako, zergatik.. sortu zituzten? Bagaje intelektual bat da galderei erantzunak emateko», dio. Gainera, Baiona eta Iruñearen arteko elkarlana goraipatu du: «Baionako mutil eta neskak hemengo harresiak ikustera etortzen dira, eta hemengoak hara. Gauza polita da, eta pixkanaka gauza gehiago eginen ditugu». Interpretazio zentroan harresien egitura arkitektonikoa, historia eta garai bateko lanbideak ezagutzeko aukera dago, bideoen bidez betiere. Baina gauza bat argitu du Lopez antonek: «Hau ez da museo bat».\nKategoria Berria egunkaria, Historia, etiketak 2015, Berria, Historia, Iker Tubia, Iruñea, Jose Javier Lopez Anton, Joseba Asiron, JuanJose Martinena by Mirentxu. Gorde lotura.


NBEko Giza Eskubideen Kontseilua utzi dute AEBek | Mundua | Berria\nNBEko Giza Eskubideen Kontseilua utzi dute AEBek\nEskubideak urratzen dituzten herriak "babestu" eta errespetatzen dituztenei "eraso" egitea egotzi dio Washingtonek Nazio Batuen Erakundeari.\nNikki Haley, AEBen enbaxadorea NBEko Giza Eskubideen Kontseiluan. / Justin Lane/EFE\nKlima Aldaketaren Parisko akordioa izan zen lehenik, Iranekin sinatutako akordio nuklearra ondoren, eta Nazio Batuen Erakundeko Giza Eskubideen Kontseilua orain. AEBak dira kontseilu horretatik beren borondatez irten diren lehen estatua.\nNikki Haley enbaxadoreak iragarri du Washingtonen erabakia, eta giza eskubideak errespetatzen dituzten herrialdeen aurka egitea egotzi dio erakundeari: "Aurten, aurreko urteetan bezala, NBEko Giza Eskubideen Kontseiluak Israelen aurkako bost ebazpen onartu ditu, Ipar Korearen, Siriaren eta Iranen aurka onartuakoak baino gehiago". Hala, eskubideekiko "arbuioz" jokatzea egotzi die Haleyk Kontseiluko kideei.\nGiza Eskubideetarako goi ordezkari Zeid Radda al Husseinek harridurarik gabe hartu du AEBen erabakia, nahiz eta aitortu duen "etsigarria" izan dela. "Giza eskubideen egungo egoera kontuan izanik, AEBek aurrera egin beharko lituzkete urratsak, eta ez atzera". AEBetako Estatu idazkari Mike Pompeoren iritziz, ordea, NBE bera da "gehiegikeriak" onartzen dituena, "erantzuleak errugabetuz".\nKritiko agertu da Erresuma Batuko Atzerri ministro Boris Johnson ere, eta tamalgarritzat jo du erabakia. Hark aitortu du Erresuma Batuak ere nahiko lukeela Giza Eskubideen Kontseiluan aldaketak egitea, baina iritzi dio horretarako beharrezkoa dela haren baitan lan egitea.


Udalaitzen aurpegiak, alderdiak\nIñaki Idigoras Igartua 2018 ira 28 Oñati\nOñatitik piramide itxura hartzen diogu Udalaitzi. Herritik sekula irten gabea izanik, jokatu dut piramidala dela. Eta aramaioar batek apustua ez dit, ba, online eutsi! Tontolapiko halakoa! G...\nMaria Oses 2018 ira 25 Arrasate\nArtista: oholtza gainera bakarrik igo eta oholtza bakarrik ez, antzoki oso bat betetzeko gai dena.\nAgurne Barruso 2018 ira 23 Debagoiena\nJesus Markaide 2018 ira 23 Arrasate\nIrailaren 17a, astelehena. Gasteizen 17:30erako egoteko asmoarekin jo dut Garibai geltokian dagoen iragarkira. Hona hemen jartzen dituen orduak: 15:50, 16:25 eta 16:50.\nMaialen Madariaga 2018 ira 23 Bergara\nAlex Ugalde 2018 ira 22 Debagoiena\nJuan Luis Zubizarreta Alegria 2018 ira 22 Eskoriatza\nIII. Gazteluko Festa gure herrian auzolanak duen indarraren erakustaldia izan da, hainbat belaunalditako herritarrak batuz, laguntzen eta disfrutatzen. Jendetza, errespetua, grina, algara, festa, l...\nUda joan da eta...\nIker Elexpuru 2018 ira 22 Aramaio\nLasaitasuna, estresa kanpora! Eguraldi ona, eguzki izpiek gure gorputzak energiaz bete eta indarrak hartzeko unea, zein polita den uda\nTxillardegiren plaka Arantzazun\nXabier Igartua 2018 ira 21 Oñati\nArantzazuko Milikua ostatu sarreran oroigarri plaka ipiniko diote irailaren 27an, 19:00etan.\nOscar Garcia 2018 ira 21 Arrasate\nJosu Garitaonandia 2018 ira 21 Bergara\nUdako oporrak pasata eta eguneroko eginkizunetan murgilduta, hurrengo oporrak noiz etorriko diren grina pizten zaigu. Zuen kontzientzia piztu nahi dut, gogoraraziz lan-istripuetan langile larregi h...\nRafa Mungia 2018 ira 21 Debagoiena\nAitarentzat tabako bila bidaltzen zuten horietako naiz, eskupeko baten truke eta galderak egiteko ausardiarik gabe. Eskerrak beltza eskatzea egokitzen zitzaidala; beste askok, gainera, ahoa zabaldu...\nXabi Igoa 2018 ira 16 Aramaio\nSarri entzun izan dut gizartea azkarregi doala, ez garela geratzen, ez dugula hausnarketarako denborarik hartzen, eta hala izango da. Gaur, baina, abiadura baino, joana hartu nahi dut hizpide, haus...\nMikel Irizar 2018 ira 16 Debagoiena\nUda lasai samar joan da. Hondarribiak eman du albiste lazgarria alarde parekidearen jazarpenarekin, nahiz gero Kontxa irabazteko gai izan den. Euskaraldiak presentzia nabarmena izan du udako kale g...\nNerea Makazaga 2018 ira 15 Arrasate\nUnai Busturia 2018 ira 15 Debagoiena\nAlazne Guridi 2018 ira 14 Oñati\nAste honetan ikusi dugun argazkia da. Haurrak eta gazteak beren liburuak eta poltsa handiak hartu eta eskolara bidean! Oporraldia bukatu da, eta berriro ere, lanerako ordua heldu da guztiontzat.\nIdoia Peñakoba Etxebarria 2018 ira 14 Debagoiena\nJuan Luis Zubizarreta Alegria 2018 ira 14 Eskoriatza\nGabriel Arestik bere poesian harria eta herria batu zituen. Ez dakigu gure Atxorrotx mendia ezagutzen zuen, baina ziur gaude inspirazio iturri handia izan zitekeela poetarentzat. Herriko babesle na...\nPeru Abarrategi 2018 ira 09 Debagoiena


Poloniarren nostalgiak — Eibar.ORG | Eibarko peoria\nHemen zaude: Hasiera / Blogak / Nire uste harroan / Poloniarren nostalgiak\nXabier Mendiguren 2005/02/18 08:00\nPolita izango zen, Juan Jose Ibarretxeri, otsailaren 1ean, Madrilgo San Jeronimon andafuerako soinekoa eman ziotenean, berehala deitu balu herri-galdeketa bat, berak aginpidea daukan hiru herrialdeetan besterik ez bada ere. Data ere, aproposa zeukan: otsailaren 20a, Europako Konstituzioaren erreferendumaren eguna. Boto-ontzi bakarraren ondoan bigarrena jartzea errazago da betiere gauzak hutsetik sortzea baino, eta bata egin beharrekoa bada zailago da bigarrena galaraztea.\nPolita izango zela diot, besteak beste, hautaketa-konbinazio ugari proposatuko zirelako: PNVkoek, adibidez, Ibarretxe bai, Europa bai. EAk eta EBk, Ibarretxe bai, Europa ez. PPk eta PSOEk Ibarretxe ez, Europa bai. Batasunakoek beharbada Ibarretxe abstentzioa Europa ez; edo auskalo. Abstentzio eta boikot deiak ere izango ziren. Kontuak kontu, orain artekoari sumatu ez zaion xarma izango zuen igandeko bozketak.\nDena dela, ez da hala izan, eta ezin hasiko gara hemen izan ez zen baina izan zitekeenaren minez, hori literaturaren erresuma baita (bide batez esanda, gure politikaren gaitzetako bat da, izan zitekeenari begira denbora gehiegi galtzen dugula, aurrera begiratu beharrean). Bide horretatik, azken aldian deskubritu dudan autore bat aipatu nahi nuke, Europako Konstituzioaren erreferendum hau aukera egokia delakoan.\nJaroslaw Iwaszkiewicz du izena egileak. Poloniarra, 1894an jaioa eta 1980an hila. Autore oparoa, eta Polonian oso inportantea. Niretzat, berriz, ezezaguna. Zenbat holako ote daude orain auzo eta komunitatekide ditugun herri horietan: Finlandian, Estonian, Eslovenian, Eslovakian...? Utz ditzadan ordea orokorkeriak. Munduko mixeria deitoratzea aitzakia ona izaten da aldameneko behartsuari txakur txikirik ez emateko. Gatozen bada Iwaszkiewicz-engana.\nIzan ere, haren liburu bat kaleratu berri da euskaraz. "Wilkoko andereñoak", Adam Zawiszewski-k itzulia. Euskara Polonian ikasten hasi eta Zornotzako barnetegian hobetu dutenetakoa den ez dakit, baina ez dauka meritu makala. Gure artean nork daki hitz bi esaten polonieraz?\nWilkoko andereñoekin ari nintzen, adarretara Tarzan baino errazago joaten naiz baina. Nobela labur bat da, 1933an kaleratu zena (Andrzej Wajda-k 1979an zinemaratua, filma ezagutzen ez badut ere); argumentua, nola gizon gazte bat itzultzen den mutil gazte zela udaldi bat pasatako Wilkoko etxaldera. Tartean I. Mundu Gerra izan da, bere sufrikario guztiarekin, eta helduaroak garraztu ere egin du gazte sentibera hura. Wilkon, baina, garai zaharren lilura itzultzen zaio, edo itzul litekeela sinetsi nahi du. Lau ahizpa bizi dira bertan (oraindik ere bertara doaz uda-pasa), laurak eder eta sorgingarriak gizonaren begietara. Ardi joana eta aldi joanaren esaera betetzen da hemen ere ordea.\nSentsualtasuna eta oroimina, biziki maite ditudan bi sentimendu, literaturaren bidez elkarri eskua emanda.\nAdam Zawiszewski aipatzen duzula, dudarik gabe meritu itzela du. Gazte poloniar honek euskara zoragarri hitz egiten du. Behin irratian entzun nuen, eta benetan harrituta geratu nintzen. Atzerritarra zenik ere ez zitzaion nabaritzen. Gasteiztik ikusten dut, eta uste dut tesia egiten ari dela. Bestalde, azken urteetan urtero dator poloniarren bat edo beste Filologia fakultatera, ERASMUS programaren bidez. Eta nik ezagutu ditudan guztiek (Alicja Okoniewska, Sylwia Biaszyk eta Alicja Wiacek) euskaraz ederto egiten dute, bertako askok baino hobeto.


Erakusten 81 - 100 emaitzak -- 306 bilaketa honetara '' Joan edukira\nErakusten 81 - 100 emaitzak -- 306 bilaketa honetara '', Bilaketaren denbora: 0,03s\nMusika : Lehen Hezkuntzako Bigarren Zikloa. Hirugarren maila\nMusika : Lehen Hezkuntzako Lehen Zikloa. Lehen maila\nMusika : Lehen Hezkuntzako Bigarren Zikloa. Laugarren maila\nMusika : Lehen Hezkuntzako Lehen Zikloa. Bigarren maila\nZirriborro [bizkaieraz] : [prozedura koadernoa I: Plastika LMH 3]\nZirriborro : [prozedura koadernoa II: Plastika LMH 3]\nZirriborro : [prozedura koadernoa I: Plastika LMH 5]\nZirriborro [Bizkaieraz] : [prozedura koadernoa II: Plastika LMH 5]\nZirriborro : [prozedura koadernoa II: Plastika LMH 5]\nZirriborro : [prozedura koadernoa I: Plastika LMH 1]\nZirriborro : [prozedura koadernoa II: Plastika LMH 1]\nZirriborro : [prozedura koadernoa I: Plastika LMH 2]\nZirriborro : [prozedura koadernoa II: Plastika LMH 2]\nZirriborro [bizkaieraz] : [prozedura koadernoa II: Plastika LMH 2]\nMusika : Lehen Hezkuntzako Lehen Zikloa. Gida didaktikoa\nMusika 3 : Irakaslearen gidaliburua : Lehen Hezkuntza - Bigarren zikloa\nPlastika. Proposamen didaktikoa : Lehen Hezkuntza, 3\nPlastika. Proposamen didaktikoa : Lehen Hezkuntza, 4


Ardoaren eta Arrainaren ibilbideko bosgarren etapa, zapatuan | El Diario Vasco\nAzpeitiaArdoaren eta Arrainaren ibilbideko bosgarren etapa, zapatuan\nArdoaren eta Arrainaren ibilbideko bosgarren etapa, zapatuan\nAZPEITIA. Miércoles, 8 mayo 2019, 00:31\nPiskanaka-piskanaka osatuz doaz GR38, Ardoaren eta Arrainaren ibilbidea Lagun Onak mendi bazkunako kideak. Zapatuan, maiatzak 11, egingo dute bosgarren etapa, Urbina eta Estibalitz lotuko dituena ( 22 kilometro).\n8:00etan, anbulatorioaren aurrean hartuko dute autobusa Urbinara joateko. Urbinan, GR-38ren ibilbidea jarraitzen hasiko dira, eta Urbina gainera igoko dira. Ondoren, Amarita eta Mendibil auzoetara joango dira, eta Mendibil auzoan hamaiketakoa egiteko hamabost minutuko geldialdia egingo dute, bertako tabernan. Hainbat auzo igaroko dituzte: Urzaiti, Arbulo eta Oreitio. Azken auzo horretan, baz-kaltzeko 30 minutu izango dituzte; norberak eraman beharko du bere bazkaria. Etapa amai-tzeko, Estibalitzera iritsiko dira; ibilaldia 15:30-16:00 aldean amai-tzea aurreikusten dute antola-tzaileek. Partaideek denbora libre pixka bat izango dute Estibalitzen, eta ondoren, Azpeitirako bidea hartuko dute.\nParte hartu nahi dutenek biharko eman beharko dute izena, Lagun Onak Mendi Bazkunaren tabernan edo webgunean. Bazkideek zortzi euro ordaindu beharko dute, eta bazkide ez direnek, hamar euro. Informazio gehiagorako, zuzendu, www.lagunonakmb.org helbidera.\nJoseba Albizu se adjudica la Gigante de Piedra Small EH Bildu quiere «continuar» y «profundizar» el proyecto emprendido hace ocho años


Iritzia: Ezustekoak - Nafarroako Hitza Iritzia: Ezustekoak – Nafarroako Hitza\n2020, abenduak 11 Albisteak, Iritzia, nafarroa 299\nEkitaldia egiteko hiru egun falta zirenean iritsi zitzaion Mikel Zabalza Gogoan herri ekimenari mezua. Navarra Sumaren parlamentari batek onartu egin zuen ekitaldira joateko gonbidapena. Ekitaldia joan da, eta, Navarra Suma eta PSN salbu, Nafarroako Parlamentuko talde guztiak izan ziren, azaroaren 28an, Auritzen. Beraz, zer gertatu da?\nParlamentuan ordezkaritza duten alderdi guztiak gonbidatu ditu aurten Mikel Zabalza Gogoan-ek ekitaldira. Urrian bidali zituzten gonbidapenak, eta ekitaldirako hiru egun falta zirela, hiru erantzun falta zituzten: Ezkerrak interesa erakutsi zuen, baina agenda egokitu behar zuen; PSN eta Navarra Suma, aldiz, mutu ziren. Mezua hura iritsi arte.\nEgoera berri bat suposatzen zuen eskuineko koalizioaren presentziak. Lehen aldiz, estatuaren indarkeria eta bereziki tortura salatzen den ekitaldiari baiezkoa eman baitzioten UPNk, PPk eta Ciudadanosek. 2015ean UPNko parlametari Iñaki Iriartek idatzitakoak etorri zitzaizkidan gogora. Zabalzaren auzian egia, justizia, memoria eta erreparazioa aldarrikatzea “zentzuzkoa” iritzi zitzaiola esan zuen. Haren ustez, “familiari egindako kaltea aitortzeak ez du demokraziaren kausa ahultzen” eta ez du “ETA borrokatu zutenen izen ona zikintzen”. Tortura auzi horretara mugatu zen, baina; eta Nafarroako Gobernuak eskuin muturreko taldeen eta segurtasun indarren indarkeriaren biktimei egindako omenaldia “desegokia”, “sektarioa” eta “amorragarria” izan zela esan zuen alderdi berdinak, 2017an. Orain, baina, tortura asmakeria bat dela esateko “salatzen bada, baina ez bada zigortzen, ez da torturarik gertatu” bezalako baieztapen gaiztoak egin dituen PP alderdia ere barne hartzen duen koalizioan daude. Beraz, zergatik etorri? Zein interes politikorekin?\nEkitaldirako bi egun falta zirela, PSN zen joanen ez zen bakarra. Herri ekimenak Irati Irratian azaldu zuenez, sozialistena baino lehen iritsi zen eskuineko koalizioaren bigarren mezua: ezezkoa, azkenean. Ohartarazpen bat?\nIritsi zen eguna. Navarra Suma eta PSN ez beste parlamentuko talde guztiak izan ziren ekitaldian eta, azken bost urteetan bezala, baita Nafarroako Gobernua ere. Horien artean, Bakearen, Bizikidetzaren eta Giza Eskubideen zuzendari Martin Zabalza izan zen. PSNkoa da, baina ez zen duela 35 urte agintean zen alderdiaren ordezkari gisa agertu. Niretzat ez da gauza bera. Berdinak falta izan dira berriz, eskutik lotuta azaldu da erregimena, isiltasunaren zigorgabetasunean lagun.\nPentsatu nahi dut badela zirrikiturik horma horretan. Bizikidetzaren lehen plan estrategikoa garatzen ari da Nafarroako Gobernua; orain ekarpenak jasotzen ari dira. Hainbat dira planaren garapenean 1978tik hona izandako tortura kasuak aintzat hartzeko eta ikertzeko eskatu dutenak. Ikusiko dugu horretarako adorerik duten. Espero dut baietz; giza eskubideen urraketen biktima guztiak aitortuz eraiki beharko genuke bizikidetza.


Jarduera eskaintza zabala Eguberritan San Telmon - San Telmo Museoa\nJarduera eskaintza zabala Eguberritan San Telmon\nAstelehena, 2011(e)ko Abendua(r)en 05-(e)an\n“Artearekin jolasean” tailerrak (euskaraz) zabalduko du zikloa, abenduaren 27tik 30ra eta urtarrilaren 3 eta 4an. Tailerra, ludiko-didaktikoa, 6 eta 10 urte bitarteko haurrei zuzendua dago eta museoaren Arte Ederren bildumaren bidez umeak artearen mundura gerturatzeko helburua du. Beharrezkoa da aurretik izena ematea eta aukera dago egun bakanetan (3 euro) edota eskaintza osoan (12 euro) parte hartzeko.\nAste horretan bertan beste tailer batzuk ere izango dira, tartean “Alakiketan” (euskaraz) eta “Títeres sin cabeza” (gazteleraz). Lehenengoan beharrezkoa da aurretik izena ematea nekazal munduko bizimoduaz arituko dira, erabiltzen dituzten musika tresnak aztertuz, batez ere, txalaparta; bigarrenean, aldiz, txotxongiloak egitea birziklapenarekin konbinatuko du, ez da beharrezkoa izena ematea, sarrera librea izango da lekuak bete arte.\nAzkenik, Kidam magoaren erakustaldiak, Hipo eta Tomax pailazoek eta Kukubiltxo antzerkiak abenduaren 27 eta 30 eta urtarrilaren 3ko arratsaldeak alaituko dituzte hurrenez hurren. Ekitaldi Aretoan izango dira saioak 17:00etan, sarrera librea lekuak bete arte. Jarduera hauek Donostiako Udaleko Gazte Sailarekin batera antolatu da, Gabonak Zuretzak egitarauaren barruan.\nInformazio gehiago eta izen-emateak: 943-481580 edo santelmo@donostia.eus